title: Ewald Lienen

text: Menestys Euroopassa sai jatkoa myös seuraavalla kaudella 1979–1980, mutta tällä kertaa Gladbachin unelma toisesta perättäisestä UEFA Cupin voitosta kariutui finaalitappioon Eintracht Frankfurtille. Lienen pelasi jälleen kaikki cupin ottelut tehden edelliskauden tavoin kaksi maalia. Lienen pelasi euromenestyskausien jälkeen Gladbachissa vielä kauden 1980–1981, kunnes palasi takaisin DSC Arminia Bielefeldiin, joka oli noussut 1.Bundesliigaan. Lienen loukkaantui pahannäköisesti elokuussa 1981 pelatussa ottelussa Werder Bremeniä vastaan, kun hänen jalkaansa tuli 25 cm pitkä avohaava Norbert Siegmannin taklauksen seuraksena. Lienenin haavaan tikattiin 23 tikkiä, mutta hän palasi harjoituksiin jo 17 päivää loukkaantumisen jälkeen.


title: Ewald Lienen

text: Kahden Arminia-kauden jälkeen Lienen palasi Borussia Mönchengladbachiin 1983. Jälleen kerran Saksan liigamestaruus kiersi Lienenin. Kaudella 1983–1984 hän pääsi seuran kanssa Saksan cupin loppuotteluun, jossa FC Bayern München oli kuitenkin vahvempi. Lienen jätti Gladbachin kauden 1986–1987 jälkeen pelattuaan seurassa 241 liigaottelua ja tehden niissä 36 maalia.


title: Ewald Lienen

text: Jätettyään Gladbachin Lienen jatkoi peliuraansa Oberligassa pelanneen MSV Duisburgin kanssa suorittaen samalla valmentajantutkintoa. Duisburgin kanssa Lienen nousi 2.Bundesliigaan kaudella 1988–1989 ja kaksi kautta myöhemmin seura nousi pääsarjatasolle, josta se kuitenkin putosi yhden kauden jälkeen. Kauden 1992–1993 päätteeksi Lienen lopetti pitkän pelaajauransa 37-vuotiaana.1989 valmentajatutkinnon suorittanut Lienen aloitti peliuransa jälkeen MSV Duisburgin amatöörijoukkueen valmentamisen. Jo kesällä 1993 MSV tarjosi Lienenille mahdollisuuden päävalmentajan pestiin ykkösjoukkueessa, eikä 38-vuotias Lienen kieltäytynyt. 1.Bundesliigaan palannut MSV Duisburg sijoittui Lienenin debyyttikaudella hienosti yhdeksänneksi. Toinen kausi sujui kuitenkin kehnommin ja marraskuussa 1994 hän sai lopulta potkut seuran ollessa jumbosijalla. Kasassa oli vain kaksi pistettä 22 ottelusta.


title: Ewald Lienen

text: Kaudella 1996–1997 Lienenin entinen valmentaja Gladbachin vuosilta, Jupp Heynckes, palkkasi hänet päävalmentajakseen espanjalaisseura CD Tenerifeen. Pesti seurassa jäi yhden kauden mittaiseksi Heynckesin siirryttyä 1997 Real Madridin peräsimeen. Lienen palasi Saksaan ja siirtyi FC Hansa Rostockin päävalmentajaksi.


title: Ewald Lienen

text: Ensimmäinen kausi Hansa Rostockissa oli menestyksekäs ja seura sivusi historiansa parasta pääsarjasijoitusta ollen kuudes. Jälleen toinen kausi muodostui vaikeaksi ja Hansa vajosi putoamiskamppailuun. Seurajohto sai lopulta tarpeekseen ja maaliskuussa 1999 Lienen sai potkut seuran hävittyä kotona Bayern Münchenille 0–4.


title: Ewald Lienen

text: Kesällä 1999 Lienen palasi valmennustehtäviin, kun 2.Bundesliigaan pudonnut 1. FC Köln palkkasi hänet päävalmentajakseen. Jälleen debyyttikausi oli suurmenestys ja Köln voitti 2.Bundesliigan nousten takaisin pääsarjaan. Kausi 2000–2001 pääsarjatasolla sujui myös kohtuullisesti ja Köln varmisti sarjapaikkansa ollen 10:s. Kaudella 2001–2002 "Kilipukkien" meno oli kuitenkin vaisumpaa ja seura vajosi putoamiskamppailuun. Lienen sai potkut tammikuussa 2002.


title: Ewald Lienen

text: Lienen palasi valmennustehtäviin reilun vuoden tauon jälkeen maaliskuussa 2003, kun Borussia Mönchengladbach palkkasi entisen hyökkääjänsä uudeksi päävalmentajakseen. Lienenin johdolla seura onnistui nousemaan putoamiskurimuksesta sijalle 12 ja säilyttämään paikkansa 1.Bundesliigassa. Seuraava kausi sujui kuitenkin vaisummin ja syyskuun lopussa 2003 Lienen sai potkut seuran voitettua vain yhden kuudesta liigapelistä.


title: Ewald Lienen

text: Maaliskuussa 2004 Lienen teki jälleen pienen tauon jälkeen paluun valmennustehtäviin, kun Hannover 96 palkkasi hänet päävalmentajaksi. Lienen onnistui nostamaan Hannoverin kuiville putoamiskurimuksesta ja kausi päättyi lopulta 14. sijaan. Seuraavalla kaudella Lienen johdatti Hannoverin Bundesliigassa sijalle 10, mikä oli siihen asti seuran paras sijoitus pääsarjatasolla. Kausi 2005–2006 alkoi kuitenkin odotuksiin nähden kehnosti ja marraskuussa 2005 Lienen sai jälleen kerran potkut tehtävistään.


title: Ewald Lienen

text: Kesällä 2006 Lienen siirtyi Kreikan Superliigassa pelanneen Panioniosin päävalmentajaksi. Ensimmäinen kausi oli menestyksekäs seuran sijoituttua liigassa viidenneksi ja edettyä UEFA Cupiin. Seuraava kausi sujui samoissa merkeissä Panioniosin oltua liigassa viides. Tällä kertaa paikkaa eurokentille ei kuitenkaan tullut karsinnoissa kärsityn tappion vuoksi.


title: Ewald Lienen

text: Kausi 2008–2009 alkoi sekavissa merkeissä Lienenin ja seurajohdon välien tulehduttua. Lopulta viimeinen niitti arkkuun oli seurajohdon päätös erottaa apuvalmentaja Abder Ramdane vastoin Lienenin tahtoa ja marraskuussa 2008 seura ja Lienen purkivat sopimuksen.


title: Ewald Lienen

text: Toukokuussa 2009 siirtyi yllättäen 2. Bundesliigassa pelaavan TSV 1860 Münchenin päävalmentajaksi. Kausi sujui kuitenkin kehnosti eikä TSV taistellut missään vaiheessa noususta Bundesliigaan ja sijoittui kahdenneksitoista. Kesäkuussa 2010 Lienen ja TSV purkivat sopimuksensa ja saksalaisvalmentaja siirtyi Olympiakosin peräsimeen. Lienenin pesti Kreikan mahtiseurassa jäi kuitenkin kahden ottelun mittaiseksi, kun seurajohto erotti hänet Olympiakosin pudottua Eurooppa-liigasta Maccabi Tel Avivia vastaan elokuussa 2010.


title: Ewald Lienen

text: Marraskuussa 2010 Lienen korvasi Christian Ziegen sydämen asiakseen kokemansa Arminia Bielefeldin valmentajana seuran ajauduttua 2. Bundesliigan viimeiseksi. Hän ei kuitenkaan onnistunut pelastamaan Arminia putoamiselta 3. Ligaan. Seura voitti kauden aikana vain neljä ottelua, joista kolme Lienenin alaisuudessa. Arminia oli pelannut kahdella korkeimmalla sarjatasolla 16 vuoden ajan. Kauden jälkeen Lienen jätti tehtävänsä seuran päävalmentajana.


title: Ewald Lienen

text: Lienen palasi valmennustehtäviin lokakuussa 2012, kun Kreikan Superliigan hännille juuttunut AEK Ateena palkkasi hänet valmentajaksi. Lienenin johdolla AEK pelasi hyökkäävää ja aktiivista jalkapalloa, mikä tuotti myös hieman alkukautta parempia tuloksia. Seura ei kuitenkaan onnistunut karistamaan putoamisviivaa kauemmas, ja lopulta seura erotti Lienenin huhtikuussa 2013.


title: Ewald Lienen

text: Marraskuun alussa 2013 Lienenistä tuli romanialaisseura FC Oțelul Galațin päävalmentaja. Saksalaisen johdolla seura sijoittui Romanian liigassa kymmenenneksi kaudella 2013/14. Hän erosi tehtävästään kesäkuun puolivälissä 2014. Syyksi Lienen ilmoitti seuran puheenjohtajan heikon toiminnan seuran kehittämisessä ja johtamisessa.


title: Ewald Lienen

text: Joulukuun puolivälissä 2014 Lienen palasi valmentamaan kotimaahansa, kun hänestä tuli FC St. Paulin päävalmentaja. Lienenin johdolla St. Pauli taisteli sarjapaikkansa puolesta ja säilyi lopulta yhden pisteen erolla 2. Bundesliigassa. Kaudella 2015/16 Lienenin St. Pauli taisteli jopa nousuta Bundesliigaan, mutta taipui lopulta neljänneksi 12 pisteen erolla nousukarsintoihin. Kaudella 2016/17 sijoitus painui ja St. Pauli oli sarjan 7:s. Kauden jälkeen Lienen siirtyi päävalmentajan paikalta seuran tekniseksi johtajaksi.


title: Aleksin

text: Aleksin () on kaupunki Tulan alueella Venäjällä. Se sijaitsee Okajoen varrella 71 kilometriä Tulasta luoteeseen. Kaupunki on Aleksinin piirin keskus. Sen läpi kulkee Kalugan ja Tulan välinen rautatie (Aleksinin asema). Asukkaita on 63 000 henkeä (vuonna 2010).


title: Aleksin

text: 1200-lopussa paikalle rakennettiin Tarusan ruhtinaskunnan puinen rajalinnoitus, joka mainitaan ensimmäisen kerran vuonna 1348. 1400-luvun alussa linnoitus siirtyi Moskovan ruhtinaskunnalle. Vuonna 1472 sen hävittivät tataarikaani Ahmatin joukot. 1600-luvun alussa asukkaat osallistuivat Ivan Bolotnikovin talonpoikaiskapinaan. 1700-luvun alkuun mennessä linnoitus menetti sotilaallisen merkityksensä.


title: Aleksin

text: Vuonna 1729 seudulle rakennettiin rautatehdas, joka tuli tunnetuksi taidokkaista valurautatöistään. 1700–1800-luvulla Aleksinin satama toimi Tulaan suuntautuneen kaupan välittäjänä. Vuoden 1768 tulipalo hävitti kaupungin lähes kokonaan. Vuodesta 1777 lähtien Aleksin oli samannimisen Tulan lääniin kuuluneen kihlakunnan keskus. Toisessa maailmansodassa se oli saksalaisten miehittämä marras-joulukuussa 1941.


title: Aleksin

text: Okan oikealla rannalla sijaitseva kaupungin vanha osa Zaretšje on pitkälti säilyttänyt 1800-luvun maaseutukaupungin ulkoasun. Nähtävyyksiä ovat entisen linnoituksen paikalla sijaitseva vanha Jumalansynnyttäjän kuolonuneen nukkumisen katedraali (1688) ja sen vieressä sijaitseva klassistinen uusi katedraali (1807–1813), barokkityylinen Pyhän Nikolaoksen kirkko (1787–1789) ja klassistinen Maslovin kauppiasperheen talo, jossa nykyään toimii kotiseutumuseo. Okan vasemmalla rannalla sijaitsevat entiset tehdastaajamat Myšega, Sotsgorod ja Petrovski, jotka liitettiin kaupunkiin vuonna 1958.


title: Knúkur

text: Knúkur on korkein kohta Skúvoyn saarella Färsaarten keskiosissa. Sen korkeus on 392 metriä ja se sijaitsee saaren länsiosassa. Knúkur on ainoastaan metrin korkeampi kuin etelämpänä sijaitseva Heyggjurin Mikli.


title: Lin Li

text: Lin Li (, 4. toukokuuta 1970 Jiangsu) on kiinalainen entinen uimari ja olympiavoittaja. Vuoden 1992 kesäolympialaisissa hän voitti olympiakultaa 200 metrin sekauinnissa, sekä olympiahopeaa 200 metrin rintauinnissa sekä 400 metrin sekauinnissa. Hänen 200 metrin voittoaikansa 2.11,65 oli uusi ME-aika, ja se säilyi voimassa yli viisi vuotta.


title: Lin Li

text: Vuotta ennen Barcelonan olympialaisia Lin oli jo voittanut Perthin MM-kilpailuissa maailmanmestaruudet 200 ja 400 metrin sekauinneissa. Atlantan olympialaisissa 1996 Lin voitti vielä pronssia ME-matkaltaan 200 metrin sekauinnista.


title: Heyggjurin Mikli

text: Heyggjurin Mikli on Skuvoyn saaren toiseksi korkein kohta Färsaarten keskiosissa. Se sijaitsee saaren eteläosassa ja on korkeudeltaan 391 metriä. Näin se on vain metrin matalampi kuin saaren korkein kohta Knúkur, 392 metriä.


title: Thelma Kalama

text: Thelma Kalama (24. maaliskuuta 1931 Honolulu, Havaiji – 17. toukokuuta 1999, Honolulu) oli yhdysvaltalainen uimari ja olympiavoittaja.


title: Thelma Kalama

text: Kalama voitti vuoden 1948 kesäolympialaisissa Lontoossa 17-vuotiaana olympiakultaa 4 × 100 metrin vapaauintiviestistä.


title: Norjan politiikka

text: Norja on perustuslaillinen monarkia, jonka muodollinen päämies on kuningas. Nykyinen kuningas on Harald V. Poliittista valtaa kuninkaalla ei ole. Ylin valta on parlamentilla eli Suurkäräjillä (), johon valitaan 169 edustajaa 19 maakunnasta, sekä pääministerin johtamalla hallituksella. Vuoden 2009 Suurkäräjävaalit voitti 64 paikkaa saanut Työväenpuolue. Edistyspuolue (Framstegspartiet, FrP) sai 41 paikkaa, konservatiivipuolue (Hoyre, H) 30 paikkaa ja sosialistinen vasemmistopuolue SV ja keskustapuolue Sp kumpikin 11 paikkaa.


title: Norjan politiikka

text: Norja luopui 21. toukokuuta 2012 valtionkirkosta. Muutosta kannattivat sekä Norjan kirkon ylin päätäntäelin kirkolliskokous, että parlamentin selvä enemmistö. Vain kolme kansanedustajaa vastusti muutosta. Perustuslain muutoksen myötä Norjan hallitus ei enää päätä piispannimityksiä, hallituksessa ei jatkossa ole erityistä kirkkoministeriä, eikä hallituksen ministereiden enemmistön tarvitse enää kuulua kirkkoon.


title: Norjan politiikka

text: Norja on parlamentaarinen perustuslaillinen monarkia. Vuoden 1814 perustuslain mukaan kuningas valtionpäämiehenä valitsee ministerit hallitukseen, mutta parlamentarismiin siirtymisen jälkeen tulee hallituksella käytännössä olla Suurkäräjien enemmistön tuki.


title: Norjan politiikka

text: Kuninkaalla on perustuslain nojalla varsin laajat hallintaoikeudet, hän on muun muassa Norjan puolustusvoimien ylipäällikkö, mutta käytännössä hänellä ei nykyisin ole poliittista valtaa, vaan hänen toimenkuvansa on pelkästään seremoniallinen.


title: Norjan politiikka

text: Hallitus () muodostuu pääministeristä ja vähintään seitsemästä muusta kuninkaan nimittämästä ministeristä. Vuodesta 1905 alkaen kuningas on harvoja poikkeuksia lukuun ottamatta nimittänyt pääministerin ehdottaman hallituksen.


title: Norjan politiikka

text: "pääartikkeli: Suurkäräjät"


title: Norjan politiikka

text: Vuoteen 2007 saakka suurkäräjät oli lainsäädäntöasioiden kannalta kaksikamarinen niin, että Lagtingiin (ylähuone) kuului ¼ ja Odelstingiin (alahuone) ¾ edustajista. Valtion budjetti ja perustuslain muutokset käsiteltiin kuitenkin yksikamarisessa täysistunnossa. Vuoden 2009 alussa voimaan astuneiden perustuslainmuutosten jälkeen lainsäädäntötyö tapahtuu yksikamarisesti.


title: Norjan politiikka

text: Vuoden 2017 suurkäräjävaaleissa vähemmistöhallituspohja sai parlamenttivaaleissa äänestäjien kannatuksen, vaikka Høyre menetti hieman kannatusta. Tukipuolueineen se saa 88 paikalla enemmistön suurkäräjien 169 paikasta. Työväenpuolue tukipuolueineen saa 81 paikkaa.


title: Norjan politiikka

text: Norjan korkeimpaan oikeuteen (høyesterett) kuuluu 18 vakituista tuomaria sekä presidentti (justitiarius), erityinen Kjæremålsutvalg, kuusi hovioikeutta (lagmannsrett), käräjäoikeudet (tingrett) sekä siviilijuttuja käsittelevät forliksråd'it. Lisäksi tulevat työtuomioistuin sekä joukko erityistuomioistuimia.


title: Norjan politiikka

text: Norjassa on myös erityinen valtionoikeus (statsrett), joka käsittelee Suurkäräjien, hallituksen ja korkeimman oikeuden virkarikoksia, mutta sitä ei ole käytetty vuoden 1927 jälkeen.


title: Norjan politiikka

text: Norjan puolustusvoimat muodostuvat maavoimista (Haeren), Norjan laivastosta, (Kongelige Norske Sjoeforsvaret, RNoN) ja ilmavoimista (Kongelige Norske Luftforsvaret, RNoAF) sekä kodinturvajoukoista (Heimevernet, HV). 18–44-vuotiaat miehet ovat asevelvollisia, varusmiespalvelus kestää periaatteessa 12 kuukautta, mutta lyhennetään usein kuuteen tai yhdeksään. Norja on kuulunut Natoon vuodesta 1949. Kevääseen 2008 asti se valvoi Naton puolesta Itämeren ilmatilaa F16-hävittäjillään, mutta nykyisin sen aktiivisin panos on 550 sotilaan joukko Naton Afganistanin operaatiossa.


title: Reinin kaupunkiliitto

text: Reinin kaupunkiliitto oli Bingenin, Mainzin, Oppenheimin ja Wormsin kaupunkien 1254 perustama liitto, johon vähitellen osallistui noin 70 muuta kaupunkia sekä maallisia ja hengellisiä ruhtinaita. Kaupungit olivat pääasiassa Reinjoen varrella Baselin ja Kölnin välillä. Liitto syntyi keisari Fredrik II:n kuoleman ja hänen seuraajansa valinnan välisenä aikana, ja sen tarkoituksena oli rauhan säilymisen takaaminen Saksan poliittisesti sekasortoisissa oloissa. Vuonna 1388 tapahtuneen Wormsin tappion jälkeen liitolla ei enää ollut valtakunnallista merkitystä.


title: Judit Temes

text: Judit Tuider (o.s. Temes, 10. lokakuuta 1930 Sopron – 11. elokuuta 2013 Budapest) oli unkarilainen uimari, olympiavoittaja ja maailmanmestari. Temes osallistui uransa aikana yhteensä kolmiin olympialaisiin.


title: Judit Temes

text: Temes osallistui 17-vuotiaana ensimmäisiin olympialaisiinsa vuonna 1948 Lontoossa. Siellä hän osallistui 100 metrin vapaauintiin, jossa hän sijoittui välieränsä viimeiseksi ja karsiutui loppukilpailusta. Samoissa kilpailuissa hän osallistui myös 4 × 100 metrin vapaauintiviestiin, jossa Unkarin joukkue sijoittui viidenneksi.


title: Judit Temes

text: Neljä vuotta myöhemmin Helsingin kesäolympialaisissa Temes saavutti uransa kohokohdan: hän voitti olympiakultaa 4 × 100 metrin vapaauintiviestissä sekä olympiapronssia 100 metrin vapaauinnissa. Kaksi vuotta kilpailuiden jälkeen EM-kilpailuissa Torinossa Temes voitti jälleen kultaa 4 × 100 metrin vapaauintiviestistä sekä hopeaa 100 metrin vapaauinnista.


title: Judit Temes

text: Temes jatkoi uraansa vielä Melbournen olympialaisiin asti, mutta siellä menestys jäi hieman vaatimattomammaksi; seitsemäs sija 4 × 100 metrin vapaauintiviestissä sekä seitsemäs sija 100 metrin selkäuinnin kolmannessa alkuerässä, mikä johti karsiutumiseen välieristä ja loppukilpailusta. Olympialaisten jälkeen Temes lopetti menestyksekkään uransa.


title: Judit Temes

text: Temes meni myöhemmin naimisiin, ja hänet tunnettiin Tuider–sukunimellä. Hän kuoli Budapestissa 11. elokuuta 2013.


title: Hannah Marks

text: Hannah Gayle Marks (s. 13. huhtikuuta 1993 Santa Monica, Kalifornia, Yhdysvallat) on yhdysvaltalainen näyttelijä. Hän aloitti näyttelemisen vuonna 2005 elokuvassa "Doll Graveyard" ja on vieraillut muun muassa sarjoissa "Ruma Betty", "Num3rot" ja "C.S.I. Miami". Vuodesta 2016 lähtien Marks on näytellyt yhtä päärooleista BBC American televisiosarjassa "Dirk Gently’s Holistic Detective Agency".


title: Hannah Marks

text: Hannah Marks on näyttelijä Nova Ballin tytär.


title: Caren Metschuck

text: Caren Mahn (o.s. Metschuck, ) on saksalainen entinen uimari ja olympiavoittaja, joka edusti urallaan Itä-Saksaa. Metschuck voitti vuoden 1980 kesäolympialaisissa Moskovassa kolme olympiakultaa. Ne tulivat 100 metrin perhosuinnista sekä 4 × 100 metrin vapaauintiviestistä ja sekauintiviestistä. Samoissa kilpailuissa hän voitti myös olympiahopeaa 100 metrin vapaauinnista.


title: Caren Metschuck

text: Metschuck oli jo kaksi vuotta aikaisemmin voittanut MM-hopeaa 4 × 100 metrin vapaauintiviestistä Berliinissä järjestetyissä MM-uinneissa. Myöhemmällä urallaan Metschuck saavutti vielä kolme EM-kultaa; ne tulivat Splitistä vuonna 1981.


title: Caren Metschuck

text: Metschuck valittiin vuonna 1990 "International Swimming Hall of Famen" jäseneksi. Nykyisin hän toimii Rostockissä erään uimaseuran päävalmentajana, ja hänen valmennettaviinsa on kuulunut muun muassa ME-uimari ja maailmanmestari Thomas Rupprath. Sittemmin hän on myös mennyt naimisiin ja käyttää nykyisin miehensä sukunimeä.


title: Pete Parkkonen (rumpali)

text: Pete Parkkonen (s. 4. marraskuuta 1964 Helsinki) on suomalainen rumpali. Hän soitti Zen Caféssa, joka on perustettu 1992 Turussa. Parkkonen on soittanut myös Kebassa, jonka ura ajoittuu 1980-luvulle, ja Inkvisitiossa, jonka ensilevy "Paratiisi" ilmestyi 1989. Näiden välissä Parkkonen soitti Toni Rossin Sinitaivas-orkesterissa.


title: Pete Parkkonen (rumpali)

text: Rumpujen lisäksi Parkkonen soittaa perkussioita. Hän oli apuäänittäjänä Zen Cafén albumilla "Laiska, tyhmä ja saamaton".


title: Pete Parkkonen (rumpali)

text: Parkkosen veljet Tomi Parkkonen ja Jussi Parkkonen ovat myös tunnettuja rumpaleita.


title: Gabriella Cilmi

text: Gabriella Lucia Cilmi (s. 10. lokakuuta 1991 Melbourne, Australia) on australialainen pop-laulaja. Hän on parhaiten tunnettu singlestään "Sweet About Me", joka julkaistiin Australiassa huhtikuussa 2008. Sama kappale on tullut tutuksi myös Rexonan TV-mainoksessa. Samana vuonna Cilmi voitti kuusi ARIA-palkintoa, muun muassa "Vuoden single"- ja "Paras naisartisti" -palkinnot.


title: Martti Paalanen

text: Martti Rafael Paalanen (11. marraskuuta 1887 Tampere – 28. helmikuuta 1961) oli suomalainen arkkitehti ja taidemaalari.


title: Martti Paalanen

text: Paalasen vanhemmat olivat kansakoulun opettaja Villehad Paalanen ja Anna Palinqvist. Hänen veljensä oli arkkitehti Elias Paalanen. Martti Paalanen pääsi ylioppilaaksi 1907 ja valmistui arkkitehdiksi 1915. Paalanen opiskeli Taideteollisessa keskuskoulussa 1907–08 ja Helsingin yliopiston piirustussalissa 1907–1908. Paalanen aloitti arkkitehtina 1918 ja taiteilijan debyyttinsä hän teki 1942.


title: Martti Paalanen

text: Paalanen oli arkkitehtitoimisto Elias ja Martti Paalasen osakkaana 1917–1923 ja sen jälkeen hänellä oli toimisto omissa nimissään. Paalanen toimi sosiaaliministeriön arkkitehtina 1923–1928 ja valtion talojen isännöitsijänä Helsingissä 1934–1937. Hän suunnitteli useita kunnalliskoti- ja koulurakennuksia eri puolille Suomea.


title: Alzamai

text: Alzamai () on kaupunki Irkutskin alueen Nižneudinskin piirissä Venäjällä. Se sijaitsee Sajanvuorten itäosassa Toporok-joen rannalla 600 kilometriä Irkutskista luoteeseen. Kaupungin läpi kulkee Krasnojarskin ja Irkutskin välinen rautatie (Alazamain asema). Asukkaita on 7 100 henkeä (vuonna 2008).


title: Alzamai

text: Alzamain asemataajamasta tuli kaupunki vuonna 1955. Kaupungissa toimii puunjalostuslaitos ja konepaja.


title: Andreapol

text: Andreapol () on kaupunki Tverin alueella Venäjällä. Se sijaitsee Valdain ylängön reunalla Väinäjoen yläjuoksulla. Kaupunki on Andreapolin piirin keskus. Sen kautta kulkee Bologojen ja Velikije Lukin välinen rautatie (Andeapolin aseman sijainti ). Kaupungin itäpuolella sijaitseva sotilaslentokenttä erottuu selvästi satelliittikuvasta. Asukkaita on 8 600 henkeä (vuonna 2009).


title: Andreapol

text: Andreapolissa sijaitsee Jaroslavin alueelta Velikije Lukin suuntaan ja edelleen Valko-Venäjän Navapolatskiin johtavan öljynsiirtoputken pumppuasema. Tätä pumppuasemaa on tarkoitus uudistaa tukemaan Venäjän rakenteilla olevaa toista Itämeren öljyputkea (BPS-2).


title: Sandia National Laboratories

text: Sandia National Laboratories on Yhdysvaltain energiaministeriön alainen ydinaselaboratorio, jonka pääyksikkö sijaitsee Albuquerquessa Uudessa-Meksikossa ja toinen yksikkö Livermoressa Kaliforniassa. Sandia on erikoistunut ydinaseiden sytyttimiin ja turvalaitteisiin, mutta on supertietokonetekniikan johtavia toimijoita. Laboratorio sai alkunsa Manhattan-projektin D-disioonan nimellä heinäkuussa 1945.


title: Sandia National Laboratories

text: Sandiaa hallinnoi Sandia Corporation, jonka omistaa Lockheed Martin. Hallinto siirtyi jo 1949 Kalifornian yliopistolta yritykselle, tuolloin ATT:n tytäryhtiölle. Kansallisen laboratorion statuksen se sai 1979.


title: Sandia National Laboratories

text: Vuonna 1998 laboratorion budjetti oli 1,36 miljardia dollaria, josta 47 % kohdistui aseohjelmiin, 16 % energiaministeriön ohjelmiin (ml. aseohjelmat), 9 % ydinaseiden leviämisen estämiseen, 28 % energia- ja ympäristöohjelmiin.


title: Sandia National Laboratories

text: Vuonna 1998 sen työvoima oli 7 500 henkilöä.


title: Heikki Peura

text: Heikki Peura (7. maaliskuuta 1870 Laukaa – 26. syyskuuta 1937) oli suomalainen maanviljelijä, kauppaneuvos ja puunjalostusteollisuudenharjoittaja.


title: Heikki Peura

text: Peuran vanhemmat olivat maanviljelijä Adolf Peura ja Vilhelmiina Monthän. Hän omisti Korholan kartanon Rautalammilla ja vuodesta 1910 Haminalahden kartanon Kuopion maalaiskunnassa.


title: Heikki Peura

text: Peura perusti vuonna 1896 sahalaitoksen Iisvedelle sekä 1908 myös rullatehtaan. "H. Peura Oy":llä oli Iisvedellä näiden laitosten lisäksi mylly, tiilitehdas ja miilu puuhiilen valmistusta varten. Peura perusti lisäksi Kuopioon Pitkälahden sahan 1911 ja puusepäntehtaan 1932. Heikki Peuran kuoltua H. Peura Oy siirtyi Rauma-Repolan haltuun. Iisveden tehdaslaitoksien toiminta päättyi 1983. Iisveden sahan rakennukset paloivat 1987 mutta alueella on vielä jäljellä 1912 valmistunut punatiilinen rullatehdasrakennus, siihen liittyvä 1920-luvulla valmistunut höyrykone- ja kattilarakennus savupiippuineen sekä puutavaran kuivausrakennus. Pitkälahden saha toimi vuoteen 1971 saakka, entisessä tiilisessä saharakennuksessa on nykyisin autokorjaamo ja varastotoimintaa.


title: Heikki Peura

text: Heikki Peura oli jäsenenä Kansallis-Osake-Pankin hallintoneuvostossa ja hän sai kauppaneuvoksen arvon 1922.


title: Heikki Peura

text: Heikki Peura oli naimisissa vuodesta 1893 kansanrunoilija Albert Kukkosen tyttären Aina Josefina Kukkosen kanssa. Aina Peura perusti Rautalammille pitäjänmuseon, Rautalammin museon, ja lahjoitti museon ylläpitoon ja kokoelmien kartuttamiseen tarvitun pääoman.


title: Vela (satelliitti)

text: Vela oli amerikkalainen maapallolla tapahtuvia ydinräjäytyksiä tarkkailevien valvontasatelliittien sarja. Niiden päätehtäviin kuului valvoa mm. Yhdysvaltain ja Neuvostoliiton välille solmittua osittaista ydinkoekieltoa (Partial Test Ban Treaty) vuonna 1963. Satelliittien nimi on espanjaa ja tarkoittaa "tarkkailijaa".


title: Vela (satelliitti)

text:
Satelliittiohjelma alkoi nimellä Vela Hotel vuonna 1959 osana Vela-ohjelmaa. Sen hallinnasta vastasi Yhdysvaltain puolustushallinnon (Department of Defense) Advanced Research Projects Agency ja satelliittien toteuttamisen hoiti TRW Inc. Ensimmäiset Vela-satelliitit laukaistiin avaruuteen 17. lokakuuta 1963. Atlas-kantoraketti vei tuolloin Maata kiertävälle radalle kaksi Vela-satelliittia. Seuraavat kaksi satelliittia laukaistiin avaruuteen heinäkuussa 1964. Tämän jälkeen laukaistiin vielä kaksi satelliittia heinäkuussa 1965 eli ensimmäisen sukupolven Vela-ohjelmaan kuului kaikkiaan kuusi satelliittia.
Satelliittien toinen sukupolvi Advanced Vela syntyi vuonna 1967. Tähän kuului jälleen kuusi satelliittia, jotka laukaistiin avaruuteen vuosina 1967, 1969 ja 1970.


title: Vela (satelliitti)

text: Ensimmäisissä Vela-satelliiteissa oli 12 röntgenilmaisinta ja 18 neutroni-ilmaisinta tai gamma-detektoria. Vuonna 1965 laukaistuissa satelliiteissa oli mukana myös optinen tunnistin. Mittalaitteiden sähköteho oli 90 W. Advanced Vela -satelliiteissa oli pii-ilmaisimet röntgensäteilyn mittaamiseen. Ne tarkkailivat lisäksi Auringon aktiivisuutta, maapallon ukkosmyrskyjä sekä avaruuden röntgen- ja gammasäteilyn lähteitä. Vela-satelliitit mittasivat ensimmäisinä gammapurkauksia avaruudessa. Satelliittien sähköteho oli 120 W.


title: Vela (satelliitti)

text: Vela-satelliitit laukaistiin hyvin etäisille kiertoradoille noin 102 000 km:n korkeuteen, jossa Maapallon säteilyvyöhykkeet eivät enää häirinneet niiden mittauksia. Vela-satelliitit olivat myös hyvin pitkäikäisiä, sillä niiden toimintaikä oli jopa 7-15 vuotta.


title: Vela (satelliitti)

text: Advanced Vela -sarjan satelliitit olivat kooltaan 1,42 x 1,17 metriä ja niiden massa oli 231 kg.


title: Vela (satelliitti)

text: Vela-satelliitti havaitsi signaalin 22. syyskuuta 1979, joka vastasi ilmakehässä tehtyä ydinräjähdystä. Tämän arveltiin tuolloin olleen Etelä-Afrikan ydinkoe. Myöhemmin on myös epäilty kyseessä olleen Israelin ydinasetesti.


title: Vela (satelliitti)

text:
Nykyisin vastaavaa valvontatehtävää tekevät Defense Support Program (DSP) satelliitit ja 1980-luvun lopusta alkaen myös GPS-satelliittien kuljettamat mittalaitteet. Valvontaohjelman nimi on
nykyisin "Integrated Operational Nuclear Detection System (IONDS)".


title: Videonauha

text: Videonauha on magneettinen nauha, jota käytetään elektronisen liikkuvan kuvan (videon) ja äänen säilyttämiseen. Laitetta, joka tallentaa tai toistaa videonauhoja, kutsutaan videonauhuriksi.


title: Videonauha

text: Videotekniikan alkuaikoina videonauhaa säilytettiin yleensä niin sanotuilla avokeloilla, samaan tapaan kuin magnetofonien ääninauhoja. Nykyään videonauha on yleensä videokasetin sisällä.


title: Ohjelmistojen analysointi

text: Ohjelmistojen analysointi saattaa viitata seuraaviin:


title: Lähdekoodin analysointi

text: Lähdekoodin analysointi tarkoittaa ohjelmakoodin tutkimista ihmisen suorittamana tai automaattisesti työkalulla.


title: Lähdekoodin analysointi

text: Ohjelmistokehityksen tuloksena syntyy yleisesti lähdekoodia, joka on kirjoitettu jollakin lukuisista ohjelmointikielistä kuten Java, C, C++, C#, Perl jne. Koodi on yleensä ainutlaatuinen ratkaisu ja käy sellaisenaan vain yhteen tarkoitukseen. Silloin kun koodia on valmistunut jo paljon, puhutaan ns. perintöjärjestelmistä. Niiden sisältämän koodin tutkiminen on hyvin vaivalloista ihmisen tekemänä, sillä koodi sisältää tyypillisesti paljon riippuvuuksia ja epäjatkuvuuksia, joiden esille saaminen vaatii syvällistä ja vaivalloista tutkimista. Tätä tutkimista kutsutaan lähdekoodin analysoimiseksi.


title: Lähdekoodin analysointi

text: Lähdekoodin analysoinnin periaatteita on kolme:


title: Maltillinen realismi

text: Maltillinen realismi ("aristoteelinen realismi", "vahva realismi") on realistinen universaalien ongelmaan liittyvä kanta. Sen mukaan universaalit eli yleiskäsitteet ovat olemassa (ovat "reaalisia"), mutta ne eivät ole olemassa missään omassa todellisuudessaan tai itsessään olemassa olevina universaalisina yksilöinä, vaan ainoastaan partikulaareissa eli yksilöolioissa ("universalia in rebus", ”universaalit asioissa”). Ihmismielissä esiintyvinä universaaleina olioina universaalit ovat olemassa ainoastaan abstrahoinnin kautta, niin, että ihmisjärki tavoittaa havaintomaailman partikulaaristen olioiden yhteiset ominaisuudet ja tunnistaa samoja ominaisuuksia kantavat oliot yhteiseen kategoriaan kuuluviksi. Partikulaareista, jossa ne ilmenevät, niitä ei voida kuitenkaan erottaa.


title: Maltillinen realismi

text: Aristoteles kannatti maltillista realismia. Maltillinen realismi suuntautui platonista realismia eli äärimmäistä realismia vastaan, jonka mukaan universaalit (ideat) olivat olemassa omassa ideamaailmassaan. Keskiajan universaalikiistan aikana konseptualismi oli usein, muun muassa Pierre Abélardilla, todellisuudessa lähellä Aristoteleen kantaa, vaikka nykyään se luetaan useimmiten osaksi nominalismia.


title: Aniva

text: Aniva () on kaupunki Sahalinin alueella Venäjällä. Se sijaitsee Sahalinin eteläosassa 37 kilometriä Južno-Sahalinskista etelään. Kaupunki on Anivan piirin keskus. Asukkaita on 8 200 henkeä (vuonna 2008).


title: Aniva

text: Vuonna 1866 paikalla perustettiin Ljutogan kylä. Vuosina 1905–1945 se kuului Japanille nimellä Rudaka. Anivan kaupunki perustettiin vuonna 1946. Sen talous perustuu kalastukseen.


title: Apšeronsk

text: Apšeronsk () on kaupunki Krasnodarin aluepiirissä Venäjällä. Se sijaitsee Pšeha-joen rannalla 357 kilometriä Krasnodarista kaakkoon. Kaupunki on Apšeronskin piirin keskus. Sen kautta kulkee Armavirin ja Tuapsen väliseltä rautatieltä haarautuva sivurata (Apšeronskajan asema). Asukkaita on 40 000 henkeä (vuonna 2013).


title: Apšeronsk

text: Apšeronskajan kasakkakylä perustettiin vuonna 1863. Vuonna 1947 siitä tuli Apšeronskin kaupunki. Paikkakunnalla on puunjalostus- ja elintarviketeollisuutta.


title: Aramil

text: Aramil () on kaupunki Sverdlovskin alueella Venäjällä. Se sijaitsee Uralin itärinteellä Iset-joen rannalla 15 kilometriä Jekaterinburgista kaakkoon. Kaupunki on perustettu vuonna 1966. Asukkaita on 14 800 henkeä (vuonna 2007).


title: Bryan Spears

text: Bryan "Bry" Spears (s. 19. huhtikuuta 1977 Kentwood, Louisiana, Yhdysvallat) on yhdysvaltalainen tuottaja.


title: Bryan Spears

text: Vuodesta 2005 Spears on tuottanut yhdysvaltalaista "Zoey 101" -sarjaa, jonkaa pääosaa (Zoey Brooks) näyttelee hänen pikkusiskonsa Jamie Lynn Spears. Myös poplaulaja Britney Spears on hänen nuorempi sisarensa.


title: Bryan Spears

text: Bryan Spears on James ja Lynne Spearsin vanhin lapsi.


title: DOC (tiedostomuoto)

text: DOC tai doc (lyhenne englannin sanasta "document", 'asiakirja') on tekstinkäsittelyohjelmissa käytetty tiedostopääte. Nykyään yleisin päätettä käyttävä ohjelma on Microsoft Word, mutta sitä ovat käyttäneet myös muut tietokoneohjelmat, kuten WordPerfect ja TeXturi. Toisin kuin ASCII-muotoiset tekstitiedostot (*.txt), jotka ovat standardoituja, doc-tiedostot sisältävät valmistajakohtaista binäärikoodia muotoilun ja metatiedon tallentamiseen, jolloin niiden lukemiseen tarvitaan tiedoston tehnyt ohjelma tai liitännäinen.


title: Arkadak

text: Arkadak () on kaupunki Saratovin alueella Venäjällä. Se sijaitsee Bolšoi Ardkadak -joen varrella lähellä paikkaa, jossa se laskee Hopjoriin, 248 kilometriä Saratovista länteen. Kaupunki on Arkadakin piirin keskus. Sen kautta kulkee Balašovin ja Rtištševon välinen rautatie (Arkadakin asema). Asukkaita on 12 500 henkeä (vuonna 2013).


title: Arkadak

text: Kaupunki on perustettu vuonna 1963. Se on maatalousalueen keskus, jossa toimii elintarviketeollisuutta ja pirtutehdas.


title: Speaking in Tongues (Gene Simmonsin albumi)

text: Speaking In Tongues (suom. "Kielillä puhuen") on yhdysvaltalaisen Kiss yhtyeen basistin Gene Simmons neljäs soololevy, ja se julkaistiin vuonna 2005. Simmons tuotti itse albumin.


title: Armavir (Venäjä)

text: Armavir () on kaupunki Krasnodarin aluepiirissä Venäjällä. Se sijaitsee Kuban-joen vasemmalla rannalla 202 kilometriä Krasnodarista koilliseen. Kaupungissa risteytyvät Donin Rostovin, Tuapsen ja Bakun väliset rautatiet. Asukkaita kaupungissa on 190 831 ja urbaanialueella 209 742 (vuonna 2012).


title: Armavir (Venäjä)

text: Paikkakunta on syntynyt vuonna 1839, jolloin sinne siirrettiin sodan takia adygekylissä ahdistetuiksi joutuneita armenialaisia. Vuonna 1848 se sai nimen Armavirski aul Armenian muinaisen pääkaupungin muistoksi. 1800- ja 1900-luvun vaihteessa Armavir oli huomattava kauppapaikka. Donin Rostovin–Vladikavkazin ja Tuapsen rautateiden rakentamisen ansiosta siitä tuli merkittävä liikenteen keskus. Kaupunginoikeudet Armavir sai vuonna 1914. Venäjän kansalaissodan aikana seudulla käytiin ankaria taisteluja. Toisessa maailmansodassa Armavir oli saksalaisten miehittämä elokuusta 1942 tammikuuhun 1943.


title: Armavir (Venäjä)

text: Nykyään kaupungissa on elintarvike-, koneenrakennus- ja kemian teollisuutta. Nähtävyyksistä huomattavin on vuonna 1846 rakennettu Armenian kirkon katedraali.


title: Armavir (Venäjä)

text: Armavirin lähellä on myös Venäjän ohjuspuolustuksen Voronež-DM-tutka-asema.


title: Armavir (Venäjä)

text: Armavir on Alavieskan, Kalajoen, Nivalan, Sievin ja Ylivieskan ystävyyskunta.


title: Ultra Hand

text: Ultra hand on Gunpei Yokoin 1960–70-lukujen vaihteessa kehittämä lelu. Ultra Hand oli Nintendon ensimmäinen menestyslelu, ja se myi Japanissa yli miljoona kappaletta. Ultra Handin kahvat sulkemalla se ojentuu täyteen mittaansa ja sen päässä olevat kupit osuvat vastakkain. Näiden kuppien sisään saattoi poimia erinäisiä pallonmuotoisia esineitä ja asioita. Jälleenmyyntipakkauksen mukana tulikin muutamia palloja. Ultra Hand on esiintynyt "ssa" ja monessa "Warioware"-pelissä.


title: Viekää minut baariin veljet

text: Viekää minut baariin veljet on vuonna 2013 ilmestynyt kirja suomalaisesta Freud Marx Engels & Jung -yhtyeestä. Sen on kirjoittanut yhtyeen toinen perustaja- ja alkuperäisjäsen Arto Pajukallio, joka on myös toimittaja ja kriitikko. Hän on kerännyt ja tallentanut materiaalia koko "Freukkarien" historian ajan.


title: Viekää minut baariin veljet

text: Nimensä kirja sai yhtyeen kenties tunnetuimmasta kappaleesta "Särkynytsydämiset (viekää minut baariin)".


title: Toledon yliopisto

text: Toledon yliopisto on julkinen yliopisto Toledossa, Ohiossa, Yhdysvalloissa. Sen tiedekuntia ovat farmasia, kauppatiede, lääketiede, oikeustiede, terveystieteet ja teknillinen.


title: Toledon yliopisto

text: Medical University of Ohio yhdistettiin Toledon yliopistoon vuonna 2006 säästösyistä. Yhdistymisen jälkeen opiskelijamäärät kasvoivat yhdeksänä perättäisenä lukukautena.


title: Toledon yliopisto

text: Yliopistolla on urheilujoukkueita keilauksessa, miekkailussa, haavipallossa, purjehduksessa, tenniksessä, jalkapallossa, painissa, vesipoolossa ja naisilla lisäksi lentopallossa sekä koripallossa.


title: When Time Fades...

text: When Time Fades... on progressiivista metallia soittavan Suspyren kolmas ja viimeisin studioalbumi. Se julkaistiin 30. syyskuuta 2008.


title: Platoninen realismi

text: Platoninen realismi ("äärimmäinen realismi") on realistinen universaalien ongelmaan liittyvä kanta. Sen mukaan universaalit eli yleiskäsitteet ovat olemassa omassa todellisuudessaan (eli ovat "reaalisia"), itsenäisesti partikulaareista eli yksilöolioista ("universalia ante rem", ”universaalit ennen asioita”).


title: Platoninen realismi

text: Kyseinen realismin muoto on saanut nimensä Platonilta, joka esitti sen mukaisen ratkaisun tunnetussa ideaopissaan. Koska universaalit olivat Platonin mukaan olemassa ideaaleina muotoina eli ideoina, platonista realismia kutsutaan myös platoniseksi idealismiksi, mikä voi aiheuttaa sekaannusta. Nykyfilosofiassa platonisesta realismista on keskusteltu muun muassa matematiikan filosofiassa, jossa se on kanta, jonka mukaan matemaattisilla entiteeteillä on itsenäinen, mielen ulkopuolinen olemassaolo. Tätä kutsutaan matemaattiseksi platonismiksi.


title: Platoninen realismi

text: Platoninen realismi vastaa universaalien ongelmaan niin, että universaalit viittaavat olemassa oleviin ideoihin tai ”muotoihin”. Ideat tarjoavat merkityksen ja viittauksen kohteen sellaisille käsitteille kuin ”omena” tai ”punainen”. Platonisessa realismissa universaalit eivät ole olemassa samalla tavalla kuin tavalliset fysikaaliset kappaleet ovat olemassa, vaan niillä on jonkinlainen aineeton olemassaolo omassa todellisuudessaan, ”ideamaailmassa” tai ”ideoiden taivaassa”. Nykyaikaisemmat versiot teoriasta eivät käytä tällaisia käsitteitä universaaleja kuvatessaan. Sen sijaan niiden mukaan olisi kategoriavirhe soveltaa ajan ja avaruuden kategorioita universaaleihin.


title: Platoninen realismi

text: Riippumatta universaalien määritelmästä, platonisen realismin mukaan universaalit ovat olemassa jossakin laajassa, abstraktissa mielessä, vaikkakaan ei aika-avaruudellisessa mielessä. Siksi ihmiset eivät voi nähdä universaaleja tai havaita niitä muilla aisteilla; universaalit käsittääkseen on käsitettävä niiden abstraktit muodot.


title: Platoninen realismi

text: Platonisessa realismissa ideat liittyvät yksilöolioihin niin, että yksilöoliot käsitetään ideoidensa kopioiksi. Esimerkiksi yksittäinen omena on Omenuuden idean kopio ja omenan punaisuus on Punaisuuden idean esiintymä. Yksittäisolioiden ja ideoiden välistä suhdetta kutsutaan myös osallistumiseksi: yksilöoliot "osallistuvat" niihin ideoihin, joista ne ovat kopioita, ja ideat "ovat läsnä" yksittäisolioissa. Ideat voivat olla läsnä monissa yksilöolioissa. Platonin mukaan on ideoita, jotka eivät ole läsnä missään yksilöolioissa, mutta tämä ei tarkoita, ettei se olisi mahdollista.


title: Platoninen realismi

text: Matematiikan filosofiassa platoninen realismi tai matemaattinen platonismi on näkemys, jonka mukaan matemaattiset entiteetit ovat abstrakteja, eli niillä ei ole aika-avaruudellisia tai kausaalisia ominaisuuksia. Tämän näkemyksen sanotaan usein olevan ihmisten arkijärjen mukainen näkemys esimerkiksi luvuista. Näkemys vastaa pitkälti ideaoppia ja ajatusta tosiolevaisista ideoista. Platon sai ajatuksiinsa vaikutteita pythagoralaisilta, joiden mukaan koko todellisuus koostui kirjaimellisesti luvuista.


title: Platoninen realismi

text: Platonismin ongelmana on se, missä ja millä tavalla matemaattiset oliot tarkkaan ottaen ovat olemassa, ja kuinka saamme tietoa niistä? Onko jossain olemassa fysikaalisesta maailmastamme täysin erillinen maailma, jossa matemaattiset entiteetit sijaitsevat? Kuinka meillä on pääsy tähän maailmaan, ja teemme löytöjä näitä entiteettejä koskevista totuuksista?


title: Platoninen realismi

text: Platonisen realismin kritiikki suuntautuu ennen kaikkea teorian kahteen puoleen: toisaalta siihen, kuinka yksilöoliot osallistuvat universaaleihin, ja toisaalta siihen, että se olettaa sellaisten käsitteiden muodostamista, joita ei voida havaita aisteilla.


title: Platoninen realismi

text: Kriitikoiden mukaan sellaiset termit kuin ”ideaan osallistuminen”, ”olla idean kopio” ja ”olla läsnä yksilöoliossa” ovat epämääräisiä. Voidaan kysyä, mitä tarkoittaa se, että Omenuuden idea on läsnä yksittäisessä omenassa, tai että omena on kopio Omenuuden ideasta tai osallistuu ideaan. Koska ideat tai ”muodot” eivät ole aika-avaruudellisia, niillä ei voi olla todellista muotoa, eikä omena näin voi olla saman muotoinen kuin Omenuuden idea.


title: Platoninen realismi

text: Erään vastauksen mukaan jonkin aika-avaruudellisen muoto voi olla vailla konkreettista aika-avaruudellista sijaintia ja ulottuvuutta, mutta sillä voi silti olla abstrakteja aika-avaruudellisia ominaisuuksia. Näin omenalla voisi olla sama muoto kuin sen idealla. Tällaiset argumentit yleensä väittävät, että suhde yksilöolion ja sen idean välillä on helposti käsitettävissä; että ihmiset soveltavat platonista teoriaa jokapäiväisessä elämässään vailla mitään ongelmaa.


title: Platoninen realismi

text: Toinen kritiikki koskee käsitteiden muodostamista ilman aistihavaintoa. Platonin mukaan punaisuuden ajatteleminen yleensä on Punaisuuden idean ajattelua. Voidaan kuitenkin kysyä, kuinka meillä voi olla jonkin idean käsite aika-avaruudesta erillisenä, koska tällainen käsite ei voi olla peräisin aistihavainnoista. Vaikka voimme nähdä omenan ja sen punaisuuden, kriitikon mukaan kyseessä ei ole Omenuuden ja Punaisuuden käsittäminen. Kriitikko siis kyseenalaistaisi käsitteen alkuperän.


title: Platoninen realismi

text: Platonin oma vastaus kritiikkiin perustui ajatukseen mieleenpalauttamisesta ("anamnesis"). Hänen mukaansa ihmissielut syntyvät ideoiden käsitteillä varustettuina, koska ovat olleet ideamaailmassa kosketuksissa ideoihin ennen syntymäänsä, ja niitä tulee vain muistuttaa näistä käsitteistä syntymän jälkeen. Platon oli näin rationalisti, joka katsoi, että ihmisillä on synnynnäistä apriorista tietoa, joihin he voivat päästä käsiksi järkeilemällä.


title: Platoninen realismi

text: Nykyaikaisempi vastaus kritiikkiin on, ettei ominaisuuksien universaaliutta voida välttää, koska voimme kokea oliot vain yleisten käsitteiden kautta. Koska käsitämme tällä tavalla luonnollisesti ja automaattisesti yhteyden abstraktin ja konkreettisen välille, kyseessä ei voi olla ristiriitatilanne. Vastaus pyrkii yhdistämään platonisen realismin empirismiin väittämällä, että abstraktit oliot ovat todellisia ja ne voidaan tuntea esiintymissään.


title: Planet Punk

text:
Planet Punk on saksalaisen Die Ärzten kuudes studioalbumi, ja se julkaistiin 18. syyskuuta 1995.
Farin Urlaub nimesi Planet Punkin yhtyeen lempialbumiksi Die Ärzte -biografiassa. Se saavutti toisen sijan Saksan albumilistalla ja pysyi top 10:ssä seitsemän viikkoa. Se myi myös kultaa ja platinaa.


title: Symbolinen analyysi

text: Symbolinen analyysi on metateoria, kuinka käyttää tulkintoja symbolien välisten suhteiden ymmärtämissä. Symbolista analyysia voidaan tehdä tietokoneella automaattisten työkalujen avulla tai sitä voi tehdä ihminen.


title: Symbolinen analyysi

text: Pohjan symboliselle käsittelylle loi 1930-luvulla Alonzo Church, jonka ansiosta syntyivät myös käsitteet laskettavuus ja lambda-kalkyyli sekä olennainen osa tietokoneen peruskonstruktiota . Lähdekoodin symbolinen käsittely tuli eri muodoissaan muotiin 1970-luvulla, jolloin tutkittiin symbolista suorittamista, symbolista evaluointia ja symbolista analyysia. Menetelmät olivat poissa muodista 20-30 vuotta, kunnes vuoden 2000 jälkeen uudestaan on pyritty tutkimaan ohjelmien suorittamista ajamatta niitä lopullisessa muodossaan. Churchin merkittävästä työstä huolimatta viime aikoihin asti on ollut epäselvää, mitä symbolinen käsittely ja analyysi itse asiassa ovat ja miten ne liittyvät ihmiseen tiedon tulkitsijana. Vasta vuonna 2008 pystyttiin ensimmäisen kerran linjaamaan ihmisen suorittama ja tarvitsema symbolinen tieto ja tietokoneen antama tuki. Alla kuvataan tämä periaate.


title: Symbolinen analyysi

text: Kaikkien kielten perusyksikkönä on symboli. Kaikki formaalit esitykset, myös ohjelmistojen kuvaamisessa yleisesti käytetyt UML-kaaviot, koostuvat symboleista. Symbolit kuvaavat ohjekteja tai ilmiöitä. Objektien ymmärtäminen tapahtuu alimmalla tasolla tekemällä symbolien ja objektien välisiä tulkintoja. Symboli on Charles Peircen käsitteistössä erikoistapaus termistä merkki.


title: Symbolinen analyysi

text: Analyysin määritelmän mukaan symbolinen analyysi on prosessi, jolla monimutkaisia rakenteita voidaan ymmärtämisen helpottamiseksi pilkkoa pienempiin osiin. Pilkkomisen lisäksi yleensä on tarkasteltavista symboleista tarpeen luoda horisontaalisia selityksiä (selitys) ja hierarkkisia käsitteitä (käsite). Peircen mukaan selitys saadaan aikaan päättelyllä. Näin tapahtuva (argumentointi) voi olla logiikasta riippuen deduktiivista (Deduktiivinen päättely), induktiivista (Induktiivinen päättely) tai abduktiivista (Abduktiivinen päättely).


title: Symbolinen analyysi

text: Kehys symboliselle analyysille on seuraava http://www.symbolicAnalysis.net


title: Symbolinen analyysi

text: Kuvataan tilannetta, jossa henkilö NN on palaamassa autolla kotiin tai menossa harrastuksiin tai töihin:


title: Symbolinen analyysi

text:
Kaikki asiat eivät ole yhtä yksinkertaisia mallinnettavia kuin äskeinen. Toisaalta aina ei löydy yhtä selkeitä indikaattoreita kuin liikennevalo. Erilaisia ääripäitä kuvaavat kaksi filosofian suuntausta: Vaikeuksia hahmottaa mihin kukin symboli todellakin viittaa, kutsutaan yhteisellä nimellä symbolin maadoittamisen ongelmaksi. Jos samalle symbolille tai symbolien joukolle on monta vaihtoehtoista tulkintaa, puhutaan monimerkityksellisistä ("ambiguous") tilanteista ("context").
Silloin kun täsmällinen objekti aina voidaan tunnistaa, voidaan symbolien välille määritellä formaaleja vuorovaikutuksia, esimerkiksi predikaattilogiikan keinoin. Ohjelmistoatomi on käsite, jonka avulla täsmällisiä objekteja voidaan luoda kytkemään muita objekteja yhteen


title: Symbolinen analyysi

text: Seuraavassa autoilijan logiikka liikennevaloissa:


title: Symbolinen analyysi

text: Tilat "Aloitus" ja "Lopetus" ovat kaaviossa vain havainnollisuuden vuoksi.


title: Symbolinen analyysi

text: Yllä oleva tilataulu voidaan helposti ohjelmoida tietokoneelle täysin samanlaisena kuin miten ajajakin toimii. Kaikki ohjelmointikielet ovat keskenään Turing-vahvoja, joten samat asiat voidaan ohjelmoida eri kielillä. Ohjelmoitaessa Prolog on kuitenkin erityisen sopiva sen takia, että Prologin sisäinen semantiikka tukee suoraan tilakaavioiden ohjelmointia. Jokaiselle tilakaavion kentälle ja tekijälle löytyy kielestä suoraan soveltuva rakenne.


title: Symbolinen analyysi

text: Symbolinen analyysi ohjelmien ymmärtämisen teoriana:


title: Staattinen analyysi

text:
Staattinen analyysi tarkoittaa tietokoneohjelmien analysointia suorittamatta niitä (suorittamalla tehtyä analysointia kutsutaan termillä dynaaminen analyysi).
Tyypillisesti juuri työkalun suorittamaa osuutta kutsutaan staattiseksi analyysiksi, kun taas ihmisen suorittamaa jatkoanalysointia siihen liittyen kutsutaan termillä ohjelman ymmärtäminen tai ohjelman ymmärtämisen teoria ().


title: Dynaaminen analyysi

text:
Dynaaminen analyysi on tietokoneohjelmien analysointia suorittamalla ohjelmia todellisessa tai virtuaalisessa prosessorissa.
Jotta dynaaminen analyysi voisi onnistua riittävän hyvin, tarvitaan riittävät testitiedot ja tulotiedot, jotta voidaan tuottaa riittävän tarkat vastaukset käyttäytymisen tuloksena. Yleensä dynaamisen analyysin suorittamiseksi ohjelmistoa joudutaan muuttamaan vähän (koodin instrumentointi), tai muutoin joudutaan varmistamaan, että suoritus kattaa riittävän osan koodista.


title: Luovutusvoitto (urheilu)

text: Luovutusvoitto on urheilussa, esimerkiksi nyrkkeilyssä tai jalkapallossa, voitto, jonka kilpailija tai joukkue saavuttaa, kun vastustaja lopettaa kilpailemisen kesken ottelun, ei suostu ottelemaan ollenkaan tai tulee hylätyksi sääntörikkomuksen takia. Luovuttanut osapuoli katsotaan luovutusvoiton jälkeen automaattisesti häviäjäksi. Joissakin kilpailuissa luovuttanut osapuoli suljetaan kokonaan pois kisasta.


title: Aitkinin piirikunta

text: Aitkinin piirikunta sijaitsee Yhdysvaltojen Minnesotan osavaltion itäosassa. Vuonna 2005 siellä oli 16 174 asukasta. Osa Mille Lacsin intiaanireservaattia on piirikunnan alueella. Piirikunta on saanut nimensä turkiskauppias William Aitkinin mukaan.


title: David Fiegen

text: David Fiegen (s. 3. syyskuuta 1984 Esch-sur-Alzette, Luxemburg) on luxemburgilainen keskimatkojen juoksija, 800 metrin EM-mitalisti.


title: David Fiegen

text: Fiegen sijoittui alle 18-vuotiaiden MM-kilpailuissa Debrecenissä 2001 seitsemänneksi 800 metrillä. Seuraavana vuonna hän oli samalla matkalla kuudes sisäratojen EM-kilpailuissa Wienissä halliennätyksellään 1.47,44 ja saavutti pronssia alle 20-vuotiaiden MM-kisoissa Kingstonissa ajalla 1.46,66. Vuonna 2003 hän sai hopeaa alle 20-vuotiaiden EM-kilpailujen 800 metrillä Tampereella.


title: David Fiegen

text: Fiegen saavutti hopeaa Göteborgin 2006 EM-kilpailujen 800 metrillä ajalla 1.46,59. Hän hävisi kilpailun voittaneelle Bram Somille kolme sadasosasekuntia.


title: David Fiegen

text: Fiegen on ensimmäinen luxemburgilainen, joka on saanut mitalin yleisurheilun EM-kilpailuissa, alle 18-vuotiaiden MM-kilpailuissa ja alle 20-vuotiaiden EM-kilpailuissa. Hänet valittiin Luxemburgin vuoden urheilijaksi 2002. Fiegen on pituudeltaan 187 cm ja hän painaa 72 kg.


title: Anokan piirikunta

text: Anokan piirikunta sijaitsee Yhdysvaltojen Minnesotan osavaltion itäosassa.Se on väkiluvultaan Minnesotan piirikunnista neljänneksi suurin: Vuonna 2005 siellä oli 323 000 asukasta.


title: Anokan piirikunta

text: Piirikunnan pääkaupunki on Anoka. Muita suuria kaupunkeja ovat Coon Rapids ja Andover.


title: Otter Tailin piirikunta

text:
Otter Tailin piirikunta sijaitsee Yhdysvaltojen Minnesotan osavaltion länsiosassa. Sen nimi tarkoittaa saukon häntää. Vuonna 2005 siellä oli 57 658 asukasta.
Piirikunnan pääkaupunki ja suurin kaupunki on Fergus Falls. Vuonna 1931 piirikunnan alueelta löydettiin ainakin 10 000 vuotta vanhat ihmisen jäänteet.


title: Mille Lacs

text: Mille Lacs Lake (nimi on alkujaan ranskaa, mutta s-kirjain äännetään silti) myös: Lake Mille Lacs ja Mille Lacs, on järvi Minnesotan osavaltiossa Yhdysvalloissa. Se ulottuu Mille Lacsin, Aitkinin ja Crow Wingin piirikuntien alueelle, Minneapolis-St. Paulin metropolialueen pohjoispuolella. Järven pinta-ala on 536 neliökilometriä, ja sen suurin syvyys on 13 metriä. Odžibwan kielellä järven nimi on "Misi-zaaga'igan" ('suuri järvi').


title: Draugr

text: Draugr tai draug, suomessa 'raukka' (esim. meriraukka), (alun perin muinaisnorjan monikossa draugar tai draugen (norjaksi, ruotsiksi ja tanskaksi sanan "draug" määräisessä muodossa) on skandinaavisessa mytologiassa esiintyvä epäkuollut olento. Muinaisnorjan kielen sanan "draugr" merkitsi alun perin kummitusta, ja vanhassa kirjallisuudessa meri-draugrin ja maa-draugrin välille tehdään selvä ero. Draugrien uskottiin olevan kuolleiden viikinkien haudoissa eläviä kalmoja.


title: Draugr

text: On olemassa erilaisia mielipiteitä siitä, säilyvätkö kuolleen luonne ja sielu draugrissa. Korkea-arvoisten miesten haudat sisälsivät usein arvokkaita esineitä, joten draugrien uskottiin vartioivan aarteitaan tarkoin jopa kuoleman jälkeen.


title: Kıvanç Tatlıtuğ

text: Kıvanç Tatlıtuğ (s. 1983) on turkkilainen näyttelijä ja valokuvamalli. Hänet tunnetaan arabimaissa etenkin Mehmetin roolista saippuasarjassa "Gümüs" (turkiksi), joka on arabiaksi nimeltään "Noor" (valo).


title: Yrjö Jyränkö

text: Yrjö Arvo Jyränkö () oli suomalainen jääkärivaravääpeli ja kaupunginjohtaja. Hänen vanhempansa olivat veturinkuljettaja Antti Jyränkö ja Vilhelmiina Forsell. Hänet vihittiin avioliittoon vuonna 1932 Lea Tuulikki Niirasen kanssa.


title: Yrjö Jyränkö

text: Jyränkö kävi viisi luokkaa Helsingin suomalaista normaalilyseota ja jatkoi opintojaan sen jälkeen Tampereen teknillisen opiston sähköosastolla, josta hän valmistui vuonna 1919. Ylioppilaaksi hän kirjoitti yksityisoppilaana Heinolan keskikoulusta vuonna. Opintojaan hän jatkoi edelleen Teknillisen korkeakoulun insinööriosastolla ja suoritti insinööritutkinnon vuonna 1930.


title: Yrjö Jyränkö

text: Jyränkö liittyi vapaaehtoisena Saksassa sotilaskoulutusta antavaan jääkäripataljoona 27:n täydennysjoukkoon 15. tammikuuta 1918, josta hänet siirrettiin pataljoonan haupitsipatteriin 6. helmikuuta 1918.


title: Yrjö Jyränkö

text: Jyränkö saapui takaisin Suomeen (Vaasaan) jefreitteriksi ylennettynä jääkärien pääjoukon mukana 25. helmikuuta 1918. Suomen sisällissotaan hänet komennettiin tykinjohtajaksi Jääkäritykistön 1. patteriin ja otti osaa sisällissodan taisteluihin Messukylässä ja Tampereella. Hänet määrättiin Tampereen valtauksen jälkeen suoritetussa tykistön uudelleen järjestelyssä Jääkäritykistöprikaatin 1. jääkäripatteriston 1. patteriin ja otti osaa taisteluihin Säiniöllä ja Viipurissa.


title: Yrjö Jyränkö

text: Jyränkö jäi sisällissodan jälkeen palvelukseen Suomen tykistökouluun, mutta erosi armeijasta jo 22. syyskuuta 1918 ja siirtyi Oy Hämeen sähkön palvelukseen, josta hän siirtyi vuonna 1924 Sallilan sähkölaitokselle. Vuodesta 1926 alkaen hän työskenteli Helsingissä usean sähkölaitoksen palveluksessa, kunnes vuonna 1930 ylimääräiseksi insinööriksi Tie- ja vesirakennushallitukseen ja palveli sitä vuoteen 1931 asti.


title: Yrjö Jyränkö

text: Heinolan kaupunginjohtajaksi Jyränkö sai nimityksen vuonna 1931 ollen tehtävässä vuoteen 1938 saakka jolloin hän siirtyi ylimääräiseksi insinööriksi Lapin tie- ja vesirakennuspiiriin, josta hän siirtyi vuonna 1939 insinööriksi Puolustusministeriön hankintatoimistoon. Hänet haudattiin Helsinkiin.


title: Jeffersin kalliopiirrokset

text: Jeffersin kalliopiirrokset ovat paljastuma, joka sijaitsee Lounais-Minnesotassa. Piirrokset ovat intiaanien kalliopiirroksia. Piirrokset on hakattu Red Rock Ridgeen 37 km pitkään kvartsiittipaljastumaan, joka ulottuu Watonwan piirikunnasta Brownin piirikuntaan. Paljastuman koko on noin 50 x 200 metriä, ja sitä ympäröi koskematon preeria. Aluetta halkoo muutama vanha vankkuritie, joista yhden arvellaan olevan vanha postivaunureitti New Ulmista Sioux Fallsiin.


title: Jeffersin kalliopiirrokset

text: Kalliopiirrosten ikää ei tiedetä mutta eräät atlatl-symbolit muistuttavat noin vuodelle 3000 eaa. Ajoitettuja symboleita Indian Knollissa Kentuckyssa.


title: Terveydenhoito Suomessa

text: Terveydenhuolto Suomessa on jaettu yksityisen ja julkisen sektorin kesken.


title: Terveydenhoito Suomessa

text: Julkinen terveydenhuolto on järjestetty kunnallisiin terveyskeskuksiin ja aluesairaaloihin, joissa tehdään terveydenhoidolliset rutiinioperaatiot. Yliopistosairaaloissa on erikoissairaanhoidon erikoistietämys. Kouluterveydenhuolto on tärkeä osa julkista terveydenhoitoa. Kansalaisilta kerätään sairasvakuutusmaksua julkisiin terveysmenoihin.


title: Terveydenhoito Suomessa

text: Yksityiselle sektorille kuuluu työterveydenhuolto, minkä lisäksi Suomessa on yksityisiä terveysasemia ja sairaaloita.


title: Terveydenhoito Suomessa

text: Parhaillaan käynnissä oleva sosiaali- ja terveydenhuollon uudistus pyrkii uudistamaan suomalaista terveydenhuoltoa siirtämällä terveydenhuolto kuntien vastuulta maakunnille ja siirtymällä monituottajamalliin, jossa yksityisten yritysten rooli palveluntuottajana kasvaisi. Lakivalmistelu on parhaillaan käynnissä, ja hallituksen esitystä on myös kritisoitu laajasti eri asiantuntijoiden tahoilta.Vajaat 40 prosenttia suomalaisista käy vähintään kerran vuodessa avoterveydenhuollon lääkärin vastaanotolla. Puolet lääkärillä käyneistä potilaista on käyttänyt terveyskeskuksen palveluja, kolmannes työterveyshuollon palveluja ja lähes kolmannes yksityislääkärin palveluja. Suurituloiset käyvät kaksi kertaa useammin lääkärillä kuin pienituloiset ja käyttävät viisi kertaa enemmän yksityislääkäreiden palveluita.


title: Terveydenhoito Suomessa

text:
Suomalaisten elinajanodote vuonna 2011 oli 79,27 vuotta, naisilla (82,89 vuotta) parempi kuin miehillä (75,79 vuotta). Maailman maista tämä oli 39. sijalla.
Lapsikuolleisuus vuonna 2011 oli 3,43 lasta tuhatta elävänä syntynyttä kohti. Tämä oli maailmassa 12. pienin, Pohjoismaista Ruotsissa tilanne oli vielä parempi (2,74) mutta Norjassa (3,52 ja Tanskassa (4,24) huonompi kuin Suomessa.


title: Terveydenhoito Suomessa

text: Vuonna 2010 Suomessa oli lääkäri joka 265 asukasta kohti.


title: Terveydenhoito Suomessa

text: Terveydenhoito alkaa jo ennen syntymää, kun sikiön tilaa seurataan ilmaisilla neuvolakäynneillä. Lastenneuvola hoitaa alle kouluikäisten terveyttä ja hyvinvointia ja huolehtii esimerkiksi rokotuksista. Neuvolajärjestelmän kehitys alkoi jo 1920-luvulla, ja se tuli laajemmin käyttöön sotien jälkeen.


title: Terveydenhoito Suomessa

text: Neuvolan jälkeen suomalainen siirtyy kouluterveydenhuollon piiriin ja pääsee koulun kautta suunterveydenhuoltoon. Alle 18-vuotiaat ja raskaana olevat naiset saavat ilmaisen hammashoidon. Myös kunnallisten terveysasemien palvelut ovat maksuttomia alle 18-vuotiaille.


title: Terveydenhoito Suomessa

text: Työnantajilla on lakisääteinen velvollisuus järjestää työntekijöilleen maksutonta ennaltaehkäisevää työterveyshuoltoa, johon kuuluvat muun muassa määräaikaiset terveystarkastukset. Useimmat työnantajat järjestävät työntekijöilleen tämän lisäksi myös vapaaehtoista ilmaista perus- tai erikoisterveydenhuoltoa.


title: Terveydenhoito Suomessa

text: Potilailla on oikeus käyttää kaikissa elämänvaiheissaan myös kunnallisen terveysaseman edullisia palveluita. Sen lisäksi potilailla on oikeus käyttää edullisia julkisia erikoislääkäripalveluita siinä tapauksessa, että saa niihin lähetteen terveysaseman yleislääkäriltä tai työterveyslääkäriltä. Yksityiselle lääkärille ei tarvita lähetettä.


title: Terveydenhoito Suomessa

text: Opiskelijoilla on oikeus käyttää myös opiskelupaikkakunnalla järjestettävää opiskelijaterveydenhuoltoa, joka on osittain maksullista, mutta edullisempaa kuin yksityislääkärit. Tämän lisäksi yliopisto-opiskelijoiden on maksettava vuosittainen lakisääteinen vuotuinen Yths:n eli Ylioppilaiden terveydenhuoltosäätiön terveydenhuoltomaksu myös siinä tapauksessa, etteivät käytä opiskelijaterveydenhuollon palveluita. Myös ammattikorkeakoulujen opiskelijat siirtyvät Yths:n palveluiden piiriin alustavasti 2019.


title: Terveydenhoito Suomessa

text: Erikoissairaanhoidon järjestämistä varten kunnat ovat muodostaneet sairaanhoitopiirejä, jotka ylläpitävät keskussairaaloita ja joitakin aluesairaaloita. Sairaanhoitopiirejä on Suomessa 20. Lisäksi Suomessa on myös yksityisiä sairaaloita.


title: Terveydenhoito Suomessa

text: Suomessa on viisi yliopistollista sairaalaa: Helsingissä, Tampereella, Turussa, Kuopiossa sekä Oulussa. Niiden yhteydessä toimii kunkin kaupungin yliopiston lääketieteellinen tiedekunta, ja sairaalassa annetaan opetusta eri lääketieteen alojen ja hoitotyön opiskelijoille.


title: Terveydenhoito Suomessa

text: Lääkärit ovat velvoitettuja pitämään kirjaa vastaanotolla esiin tulleista asioista ja potilailla on oikeus tarkistaa lääkäreiden tekemät kirjaukset. Jos lääkäri unohtaa kirjata oleellisia asioita ja tapahtuu potilasvahinko, tuomioistuin saattaa ratkaista asian lääkärin tekemien puutteellisten merkintöjen perusteella.


title: Terveydenhoito Suomessa

text:
Vuonna 2013 Suomen terveydenhuoltomenot olivat 18,5 miljardia euroa eli asukasta kohden 3 395 euroa.
Terveydenhuoltomenojen julkisen rahoituksen osuus oli 75,6 prosenttia ja yksityisen rahoituksen osuus 24,4 prosenttia.


title: Terveydenhoito Suomessa

text: Vuonna 2009 terveydenhuollon menoista valtio maksoi neljäsosan, kunnat kolmasosa. Kelan osuus oli 15 %, kotitalouksien 19 % ja muiden yksityisten tahojen kuusi prosenttia.


title: Terveydenhoito Suomessa

text: Menot olivat vuonna 2006 asukasta kohti keskimäärin 2600 euroa. Tämä oli 8,2 prosenttia bruttokansantuotteesta, vähemmän kuin OECD.maiden keskiarvo 9 prosenttia. Terveydenhuollon, etenkin lääkkeisiin ja hammashoitoon liittyvät menot kasvoivat vuosina 1995–2006.


title: Terveydenhoito Suomessa

text: Kelan julkinen sairausvakuutus koskee Suomessa vakituisesti asuvia. Se korvaa myös osan lääkkeistä, matkakuluista ja yksityislääkärin maksusta, jos lääkärikäynti liittyy sairauteen, raskauteen tai synnytykseen.


title: Terveydenhoito Suomessa

text:
Hoitomenojen kasvu selittyy osittain väestönkasvulla ja ikärakenteen vanhentumisena, osittain hoidon laadun paranemisena mm. teknologian kehityksen ansiosta.
Muilla kuin kaikkein vanhimmilla potilailla kuolemaa edeltävät kustannukset (mallinnuksessa viimeinen vuosi) ovat moninkertaisia muihin kustannuksiin verrattuna.
Eliniän pidentymisen lisäksi myös ihmisten terveys on parantunut ja hoivan tarve on siirtynyt myöhemmille elinvuosille. Toisaalta yli 85-vuotiaana toimintakyky usein heikkenee ja iän myötä muistisairaudet lisääntyvät. Kuitenkin esimerkiksi Etelä-Karjalan sairaanhoitopiirissä 94 % yli 75-vuotiaista asuu kotonaan.


title: Terveydenhoito Suomessa

text: Terveydenhuollon hyötyjä ja kustannuksia pyritään yhteiskunnassa mittaamaan ja ohjaamaan terveystaloustieteen avulla. Näin koska terveydenhoitoon pavostettavat voimavarat ovat rajallisia ja niistä pyritää saamaan tehokas mutta myös oikeudenmukainen tuotto. Terveystaloustieteessä pyritään löytämään linja "tehokkuuspyrkimyksen" ja "oikeudenmukaisuuspyrkimuksen" välillä .


title: Terveydenhoito Suomessa

text: Terveyden ja sairaanhoidon professori Martti Kekomäen mukaan munuaisensiirto vähentää terveydenhuollon kokonaiskustannuksia. Nykyään elinsiirron kustannusvastuu on kunnilla. Tämä kustannusten jako ei edistä kokonaiskustannusten minimointia ja asiakkaiden terveydenhoidon parannusta. Siksi munuais- ja maksaliitto ja sydän ja keuhkosiirrokkaat kannattavat elinluovutustoiminnan kustannusvastuun siirtoa valtiolle. Kaikki Suomen elinsiirrot tehdään Hyksissä. Vuonna 2006 tehtiin 294 elinsiirtoa ja vuonna 2008 tehdään ennusteen mukaan noin 210. Esimerkiksi munuaistensiirto maksaa 16 000 euroa.


title: Terveydenhoito Suomessa

text: OECD:n Health at a Glance -raportin mukaan Suomen terveydenhuollon laatu on ollut edelleen vuonna 2011 parempi kuin OECD-maissa keskimäärin. Esimerkiksi terveysmenot suhteessa bruttokansantuotteeseen ovat alle keskiarvon, minkä lisäksi seulonnat (Suomessa on OECD-maiden kattavin rintasyöpien seulontaohjelma) ja rokotusohjelmat ovat kattavia, aivohalvauksen jälkeinen 30 päivän sairaalakuolleisuus on Suomessa OECD-maiden alhaisimpia, jopa alle puolet OECD-maiden keskiarvosta ja sydäninfarktin jälkeinen sairaalakuolleisuus on alle OECD-maiden keskiarvon. Seulontojen myötä rintasyöpä- ja kohdunkaulansyöpäkuolleisuus on Suomessa OECD-maiden keskiarvoa matalampi. Suomen terveydenhuoltojärjestelmän tasa-arvoisuus on OECD:n raportoinnin mukaan kehittyneiden maiden keskikastia suosien hyvätuloisia (mikään maa ei suosi pienituloisia), mutta ei ole lähelläkään esimerkiksi Yhdysvaltojen järjestelmän epätasa-arvoisuutta (indeksi yli kaksi kertaa suurempi). Vuoden 2015 raportin tulokset löytyvät täältä.


title: Terveydenhoito Suomessa

text: World Health Organizationin vuonna 2000 julkaiseman raportin mukaan suomalaisten elinajanodote oli maailman 20 korkein, 70,5 vuotta, Japanin pitäessä kärkipaikkaa neljä vuotta pidennälle odotteella. Lasten hengissä selviytymisen tasa-arvon indeksi oli myös korkea, 0,975, maksimin ollessa 1,000. Kokonaisarvioinnissa (Overall health system attainment in all Member States, WHO index, estimates for 1997) Suomen terveydenhuoltojärjestelmä oli sijoitettu sijalle 22 (hajonnan ollessa välillä 13-25).


title: Antti Luusuaniemi

text: Antti Luusuaniemi (s. 7. syyskuuta 1979 Tammisaari) on Hyvinkäältä kotoisin oleva suomalainen näyttelijä. Luusuaniemi valmistui teatteritaiteen maisteriksi Teatterikorkeakoulusta vuonna 2004. Hän on näytellyt Suomen Kansallisteatterissa vuodesta 2005.


title: Antti Luusuaniemi

text: Luusuaniemi on näytellyt muun muassa televisiosarjoissa "Pelkkää lihaa", "Morsian", "Uutishuone", "Helsingin herra" , "Syke" ja "Mustat lesket". Valkokankaalla hänet on nähty muun muassa toisessa päärooleissa vuonna 2017 ensi-iltansa saaneissa elokuvissa "Kuudes kerta" sekä "Kaiken se kestää".


title: Antti Luusuaniemi

text: Luusuaniemi on pelannut pesäpalloa nuorten Suomen-mestaruustasolla Hyvinkään Tahkossa. Hän on naimisissa ja hänellä on kaksi tytärtä. Luusuaniemi asuu perheineen Helsingissä.


title: Antti Luusuaniemi

text: Vuonna 2017 Luusuaniemi perusti Hyvinkäällä järjestettävän Red Carpet -elokuvafestivaalin. Luusuaniemi on festivaalin taiteellinen johtaja. Ensimmäinen Red Carpet oli 31.8.–3.9.2017 ja toinen 30.8.–2.9.2018.


title: Psychopathic Records

text: Psychopathic Records on vuonna 1991 perustettu itsenäinen levy-yhtiö, jonka perusti Insane Clown Posse (tällöin Inner City Posse) manageri Alex Abbissin kanssa.


title: Psychopathic Records

text: Ensimmäinen levy-yhtiön julkaisema levy oli Dog Beats, jonka julkaisi Inner City Posse yhtiön perustamisvuonna. ICP:n vaihdettua tyyliään ja nimeään, jolloin heistä tuli Insane Clown Posse, yhtyeen toinen jäsen Shaggy 2 Dope piirsi Psychopathicille Hatchetman-logon, joka on ollut levy-yhtiön logo nykypäivään asti. ICP katsoi myös ongelmakseen gangsta rap-tyylinsä, joka oli todella yleinen siihen aikaan. ICP:n uusi tyyli otti vaikutteita Eshamin "acid rap" tyylistä, jota myöhemmin kutsuttaisiin horrorcore-räpiksi.


title: Psychopathic Records

text: Kun Insane Clown Posse tuotti ensimmäistä levyään Carnival of Carnage, he tajusivat että heidän yhtiönsä oli itsenäinen levy-yhtiö, jonka julkaisut eivät saisi paljoa huomiota, joten he palkkasivat detroitilaiset räppärit Esham (500$) ja Kid Rock (600$) esiintymään albumillansa. Carnival of Carnage-levyn julkaisun jälkeen suosio kasvoi, ja 2 levyn julkaisun jälkeen, Beverly Kills 50187 ja Ringmaster, joiden jälkeen heidän suosionsa Detroitissa oli niin suuri että he Detroitin parhaiten myyviä rap-artisteja, ohittaen myyntiluvuissaan Eshamin ja Kid Rockin.


title: Psychopathic Records

text: Ensimmäinen perustamisen jälkeen liittynyt yhtye, Project Born, liittyi Psychopathic Recordsiin 1994. Koska Project Bornin jäsenet olivat vielä yläkouluikäisiä, levy-yhtiö osti heille vaatteet, kyyditti heidät paikasta toiseen. Project Born julkaisi albumin nimeltä Born Dead, mutta alhaisten myyntilukujen takia yhtye erosi Psychopathicista 1995.


title: Psychopathic Records

text: Vuonna 1997 Myzery liittyi Psychopathic Recordsiin. Hän julkaisi albumin Para La Isla, ja oli Psychopathic Rydas-ryhmän jäsen nimellä Twin Gats, mutta Rydasin albumin Dumpin' jälkeen Myzery erosi yhtiöstä.


title: Psychopathic Records

text: Kolmas Psychopathic Recordsiin liittynyt ryhmä oli Twiztid, joka koostui Paul Methric ja Jamie Spaniolosta, jotka olivat olleet House of Krazees-ryhmän jäseniä. Vuonna 1997 he julkaisivat albumin Mostasteless. Twiztid sai sopimuksen Island Recordsin kanssa 1999, jolloin albumi julkaistiin koko maassa. Twiztid on ollut vuodesta 1997 lähtien Psychopathic Recordsissa tähän päivään asti, ja ovat julkaisseet 9 albumia ja 2 EPtä ja ovat lisäksi mm. Dark Lotuksen ja Psychopathic Rydasin jäseniä. Lisäksi House of Krazees:in jäsenistä koostuva ryhmä, Samhein Witch Killaz, on tehnyt musiikkia levy-yhtiön nimen alla.


title: Psychopathic Records

text: Vuonna 1998, uusi artisti Blaze Ya Dead Homie liittyi yhtiöön, ja julkaisi vuonna 2000 artistinimeänsä kantavan EPn. Blaze on ollut levy-yhtiön jäsen siitä lähtien, lukuun ottamatta väliaikaista lähtöään vuonna 2003, jolloin hän liittyi 2004 uudestaan. Hän on julkaissut 3 albumia ja debyytti-EPn.


title: Psychopathic Records

text: Vuonna 1999, nimikkeen alle syntyi uusi ryhmä, nimeltään Dark Lotus. Ryhmä koostui ICP:stä, Twiztid:istä, ja Blazesta. Yhtyeen alkuaikoina oli myös ollut kuudes jäsen, joka oli välillä ollut Anybody Killa, Esham, tai Marz. Ryhmän ensimmäinen single, Echo Side, julkaistiin ICP:n albumilla The Amazing Jeckel Brothers. Sen jälkeen ryhmä on julkaissut 3 albumia.


title: Psychopathic Records

text: Vuonna 2001 liittyi taas uusi artisti Anybody Killa, jonka debyyttilevy Hatchet Warrior julkaistiin vuonna 2002. ABK on ollut siitä lähtien levy-yhtiön jäsen. Hän on julkaissut 3 albumia, sekä yhden Psychopathic Recordsin ulkopuolella.


title: Psychopathic Records

text: Vuonna 2002 oli yllätys, kun ICP:n tyyliin vahvasti vaikuttanut artisti Esham liittyi levy-yhtiöön, ja julkaisi pian Greatest Hits-kokoelman Acid Rain. Esham julkaisi levy-yhtiön nimikkeen alla vielä yhden albumin, ja sen jälkeen erosi vuonna 2006. Hän oli myös välillä mm. Dark Lotuksen ja Soopa Villainzin jäsen.


title: Psychopathic Records

text: Vuonna 2002 myös toinen artisti, Violent J:n veli Robert Bruce, taiteilijanimeltään Jumpsteady, julkaisi soolo-EP:n nimeltään Chaos Theory. Jumpsteady oli kuitenkin vuodesta 1992 esiintynyt kaikilla ICP:n albumeilla jollain tavalla. Vuonna 2005 Jumpsteady julkaisi albumin Master of the Flying Guillotine, mutta erosi samana vuonna.


title: Psychopathic Records

text: Vuonna 2005 syntyi 2 uutta ryhmää: Ensimmäinen oli Soopa Villainz, johon kuului ICP, Esham ja Lavel. He julkaisivat albumin Furious samana vuonna, ja esiintyivät muiden ryhmien ja artistien albumeilla. Ryhmä oli lyhytikäinen, sillä sekä Esham että Lavel lähtivät riidan jälkeen yhtiöstä, joka johti ryhmän hajoamiseen.


title: Psychopathic Records

text: Toinen ryhmä oli Drive-By, johon kuului Anybody Killa ja Blaze Ya Dead Homie. He julkaisivat albumin Pony Down (Prelude). Kuitenkin, Anybody Killan lähdettyä väliaikaisesti vuonna 2006, ryhmä hajosi.


title: Psychopathic Records

text: Vuonna 2006 Axe Murder Boyz julkaisi ainoan albuminsa Psychopathic-nimen alla. He häipyivät ryhmästä pian sen jälkeen, mutta liittyivät Psychopathic Recordsin sivuryhmään Hatchet House vuonna 2008, ja julkaisivat albuminsa God's Hand.


title: Psychopathic Records

text: Vuonna 2006 myös Boondox liittyi ryhmään. Hän julkaisi debyyttialbuminsa The Harvest, vuonna 2007 EP:n Punkinhed ja vuonna 2008 albumin Krimson Creek. Hän liittyi myös Psychopathic Rydas-ryhmään, nimellä Yung Dirt.


title: Psychopathic Records

text: Vuonna 2011 levy-yhtiöön liittyi myös Cold 187, Vanilla Ice ja Dayton Family.


title: Nancy LaMott

text: Nancy LaMott (30. joulukuuta 1951 – 13. joulukuuta 1995) oli yhdysvaltalainen laulaja, jonka aktiiviura sijoittui 1990-luvulle.


title: Nancy LaMott

text: Muusikko Brett LaMott on hänen isoveljensä.


title: Nancy LaMott

text: Nancy LaMott ehti julkaista viisi albumia ennen kuolemaansa vuonna 1995. Hän kuoli kohtusyöpään.


title: New Ulm

text: New Ulm on kaupunki Brownin piirikunnassa Minnesotassa Yhdysvalloissa. Kaupungin väkiluku oli vuoden 2000 väestönlaskennan mukaan 13 594. New Ulm on piirikunnan pääkaupunki.


title: New Ulm

text: Kaupungin perustivat 1854 saksalaiset siirtolaiset. Ulm on kaupunki Baden-Württembergin osavaltiossa Etelä-Saksassa.


title: Joseph Nicollet

text: Joseph Nicollet (24. heinäkuuta 1786 Cluses, Ranska – 11. syyskuuta 1843 Washington, Yhdysvallat) oli ranskalainen matemaatikko, maantieteilijä ja kartoittaja. Hän kartoitti Mississippin yläjuoksua 1830-luvulla, ja julkaisi tarkan kartaston alueesta, jonka pinta-ala oli puolet Euroopan alasta.


title: Joseph Nicollet

text: Nicollet opiskeli matematiikkaa ja tähtitiedettä synnyinmaassaan Ranskassa, ja muutti Yhdysvaltoihin 1832 taloudellisista syistä. Hän asettui aluksi New Orleansiin, mutta muutti sieltä Mississippiä pitkin St. Louisiin Missourin osavaltioon. Sieltä käsin hän teki tutkimusmatkoja alueelle, joka on nykyisin Minnesotaa. Vuosina 1838–1839 hän johti retkikuntaa joka kartoitti Mississippi- ja Missouri-jokien välisen alueen.


title: Blue Earthin piirikunta

text:
Blue Earthin piirikunta sijaitsee Yhdysvaltojen Minnesotan osavaltion eteläosassa. Vuonna 2005 siellä oli 58 000 asukasta.
Piirikunnan pääkaupunki on Mankato.


title: Mars Science Laboratory

text: Mars Science Laboratory (MSL) () on NASAn Jet Propulsion Laboratoryn suunnittelema ja rakentama miehittämätön Mars-luotain, jossa on mukana suurikokoinen ajokki, Mars-mönkijä Curiosity. Laukaisu tapahtui 26. marraskuuta 2011 Atlas V -kantoraketilla Cape Canaveral Air Force Stationista Floridasta. Curiosity laskeutui Marsiin 6. elokuuta 2012 kello 8.32 Suomen aikaa.


title: Mars Science Laboratory

text: Curiosity on vastaavanlainen mutta suurempi ja monimutkaisempi kulkija kuin NASAn aiemmat 2000-luvun Mars-mönkijät, Mars Exploration Rover (MER) ohjelman mönkijät "Spirit" ja "Opportunity". "Opportunity" on edelleen toiminnassa, "Spirit" vaikeni 2010. Ensimmäinen onnistunut Mars-mönkijä oli Yhdysvaltain itsenäisyyspäivänä 4. heinäkuuta 1997 NASAn Mars Pathfinder -luotaimen mukana Marsiin laskeutunut "Sojourner". Sojourner painoi vain 10,6 kg. Curiosity on siis neljäs yhdysvaltalainen Mars-mönkijä. Muilla valtioilla ei ole Marsissa mönkijöitä. Kaikista Mars-mönkijöistä on vastannut Jet Propulsion Laboratory. Mönkijöitä etäohjataan Maasta käsin.


title: Mars Science Laboratory

text: Ydinkäyttöisen Curiosityn kokonaispaino on yli viisinkertainen ja tieteellisten mittalaitteiden paino yli kymmenkertainen verrattuna Spirit- ja Opportunity-kulkijoihin. Curiosityn massa on 900 kg ja pituus 3 metriä. Koko MSL-hankkeen kustannukset ovat noin 2,5 miljardia dollaria. MSL:n laukaisu siirtyi vuodelta 2009 marraskuulle 2011. Kunnianhimoisen projektin toteuttamisongelmat ja kustannusylitykset olivat yksi syy laukaisun viivästykseen. Vuonna 2011 oli uhkana, että laukaisu olisi siirtynyt vuoteen 2013, mikä olisi voinut merkitä 500 miljoonan dollarin lisäkustannuksia.


title: Mars Science Laboratory

text: Marraskuussa 2008 NASA järjesti yhdysvaltalaisille koululaisille kilpailun kulkijan uudesta nimestä. 27. toukokuuta 2009 julkaistiin voittanut nimiehdotus, "Curiosity" ('uteliaisuus'), jonka oli lähettänyt kuudesluokkalainen koululainen Clara Ma.


title: Mars Science Laboratory

text: Lentomatka Marsiin kesti noin kahdeksan kuukautta. Avaruusluotaimen laukaisussa rakettina käytettiin raskasta yhdysvaltalaista Atlas V -kantorakettia.


title: Mars Science Laboratory

text: Kulkijan on suunniteltu toimivan vähintään yhden Marsin vuoden ajan (686 Maan vuorokautta). Kulkijan tehtäviin kuuluu elämän merkkien ja elämän mahdollisuuksien etsiminen Marsissa. Tähän sisältyy mm. hiilen ja veden etsintä. Curiosityn kivi- ja maaperänäytteitä jopa 7 metrin päästä kulkijasta höyrystävä laser on yksi kymmenestä elämän löytymisen etsintään käytetystä laitteesta. Laser on osa Curiosityn "ChemCam"-mittalaitteiston "Laser-induced breakdown spectroscopy" (LIBS) -järjestelmää. Curiosity käytti ensimmäisen kerran laseria 19. elokuuta 2012 Marsissa ampumalla nyrkin kokoiseen kiveen laserpulsseja. Curiosityn teleskoopin avulla ChemCan analysoi syntyneen höyrystyneen plasman spektriä.


title: Mars Science Laboratory

text: Koko avaruusaluksen (MSL) massa laukaisussa oli 3 893 kg. Tähän sisältyy 899 kg painava Curiosity-kulkija, 2 401 kg painava lähestymisjärjestelmä ja laskeutumisjärjestelmä (suojakuori ja laskeutumisosa sekä 390 kg laskeutumisen jarrurakettien käyttämää rakettipolttoainetta) sekä 539 kg:n polttoaineella varustettu Marsin kiertoradalle kuljettava luotainosa (voimalähde, tietoliikenne, työntövoima matkalla Marsiin). Curiosityn massasta 80 kg on mittalaitteita, Mars Exploration Rovereissa oli vain 6,8 kg mittalaitteita.


title: Mars Science Laboratory

text: Curiosityn suurin nopeus on 2,5 senttimetriä sekunnissa (90 metriä tunnissa) ja arvioitu keskinopeus on 30 metriä tunnissa. Curiosity pystyy ylittämään 75 cm korkeita esteitä. Sen odotetaan kulkevan vähintään 19 kilometrin matkan yhden Marsin vuoden aikana.


title: Mars Science Laboratory

text: Curiosityn voimanlähteenä on Boeingin valmistama radioisotooppinen termosähkögeneraattori (RTG), sen uusinta sukupolvea edustava Multi-Mission Radioisotope Thermoelectric Generator (MMRTG). RTG-generaattoreita käytettiin menestyksekkäästi Marsissa jo vuonna 1976 "Viking 1" ja "Viking 2" Mars-laskeutujien lennoilla. Curiosityn MMRTG-generaattorin polttoaineena on 4,8 kg plutonium-238:n dioksidiyhdistettä (plutoniumdioksidia), mikä tuottaa 120 watin sähkötehon.


title: Mars Science Laboratory

text: Curiosityssa on kaksi identtistä "Rover Compute Element" (RCE) tietokonetta joista toinen toimii varalaitteena. Kummankin tietokoneen muisteina toimii säteilysuojattu 256 kt EEPROM, 256 mt DRAM ja 2 Gt flash-muisti. Suorittimena on Spiritissä ja Opportunityssa käytetyn RAD6000:n seuraaja RAD750. Sen suoritusnopeus on 400 MIPS, RAD6000:ssa 35 MIPS


title: Mars Science Laboratory

text: Tietoliikenneyhteyksiin Curiosity käyttää X-aaltoalueen radiolähetintä, jolla saadaan yhteys Maahan. Signaalilta kestää keskimäärin 14 minuuttia 6 sekuntia tavoittaa Maa. Pääasiassa Curiosity käyttää kuitenkin tiedonsiirtoon UHF-alueen Electra-Lite ohjelmistopohjaista radiolähetintä millä Curiosity keskustelee Marsia kiertävien satelliittien (NASAn "Mars Reconnaissance Orbiter" ja "Mars Odyssey") kanssa. Curiosityn ja satelliittien välinen tiedonsiirtonopeus on vastaavasti 2 Mbit/s ja 256 kbit/s. Kukin satelliitti pystyy olemaan yhteydessä Curiosityn kanssa vain noin 8 minuuttia vuorokaudessa. Marsin kiertoradalla on myös Curiosityn laskeutumista tarkkaillut Euroopan avaruusjärjestön "Mars Express". Satelliitit lähettävät tiedot edelleen Maahan sillä niissä on Curiositya suurempi lähetysantenni ja enemmän lähetystehoa.


title: Mars Science Laboratory

text: Ilmatieteen laitos kehitti kulkijaan paine- ja kosteusmittausinstrumentit (REMS-P ja REMS-H), joilla tutkitaan Marsin kaasukehän olosuhteita. Curiosity laskeutui Marsin "Gale"-kraatteriin 6. elokuuta 2012. Ilmatieteen laitos osallistuu tutkimusohjelmaan. Marsin kaasukehän tutkimuksia voidaan hyödyntää myös Maan sään ja ilmaston analysoimisessa.


title: Mars Science Laboratory

text: Curiosity-kulkija oli tarkoitus varustaa myös Avatar-elokuvan ohjaajan James Cameronin 3D-kameralla, mutta testaukseen ei riittänyt aikaa ja suunnitelmasta luovuttiin.


title: Mars Science Laboratory

text: Curiosityn ensimmäiset kuvat oli otettu mönkijän ohjaamisessa käytettävillä ajoesteitä havaitsevilla matalaresoluutioisilla (2 megapikseliä) "Hazcam"-kameroilla. Curiosityn nostettavassa sensorimastossa on parempiresoluutioisia HD-tason kameroita ("Mastcamera").


title: Mars Science Laboratory

text: Curiosityn laskeutuminen oli hyvin monimutkainen operaatio, eikä senkaltaista oltu aikaisemmin yritetty toteuttaa. Jokaisessa laskeutumisen vaiheessa Curiosityn laskeutumisnopeutta vähennettiin. Kulkijan suuren massan vuoksi joidenkin aikaisempien luotainten (Mars Pathfinder, Mars Exploration Rover) käyttämiä laskeutumista pehmentäviä kaasutyynyjä ei voitu enää käyttää. Marsin kaasukehä ei ole myöskään riittävän tiheä, jotta voitaisiin käyttää pelkkää ilmajarrutusta ja laskuvarjoa laskeuduttaessa. MSL käytti uutta suureen laskeutumistarkkuuteen pystyvää EDL-laskeutumisjärjestelmää (kiertoradalle asettuminen, laskeutuminen ja maahantulo), jonka avulla Curiosity voitiin laskea 20 × 7 km:n alueelle, toisin kuin 150 × 20 km laskeutumistarkkuutta käyttänyt Mars Exploration Roverin laskeutumisjärjestelmä. Laskeutumisoperaatio kesti seitsemän minuuttia. Seuraavassa yksinkertaistettu kuvaus laskeutumisesta, joka koostui neljästä peräkkäisestä vaiheesta.


title: Mars Science Laboratory

text: 10 minuuttia ennen Marsin kaasukehään saapumista MSL:n kiertoradalle tuonut avaruusaluksen osa, joka huolehti Mars-lennon tietoliikenneyhteyksistä, virransyötöstä ja työntövoimasta, irtautui muusta aluksesta () ja tuhoutui myöhemmin Marsin kaasukehässä. Lennolla Curiositya avaruudessa ja kaasukehään laskeuduttaessa suojaavan suojakuoren (aeroshell) rakettimoottorit (ohjausmoottorit) käynnistyivät minuutin päästä, pysäyttivät aluksen pyörimisliikkeen ja käänsivät Marsin kaasukehään saavuttaessa alusta suojaavan suojakuoren alaosan lämpökilven oikeaan asentoon ilmajarrutusta varten. Lämpökilpi on suurin tähän asti avaruudessa käytetty, halkaisijaltaan 4,5 metriä. Siinä käytettiin samaa materiaalia (PICA — "Phenolic Impregnated Carbon Ablator"), jota käytettiin Stardust-komeettaluotaimen lämpökilvessä. Lämpökilpi vähensi laskeutumisnopeuden kaasukehään tulon 5,8 km/s:stä noin 470 m/s:ään, ja tässä nopeudessa voitiin jo avata laskuvarjo noin 4 minuutin päästä. 75 sekuntia kaasukehään saapumisesta lämpökilpi saavutti suurimman lämpötilansa 2 090 °C, kun kaasukehä muunsi liike-energiaa lämmöksi. Laskeutumistarkkuuteen vaikutti se, että painopisteeltään epäkeskinen suojakuori aiheutti nostetta, joka suuntaa voitiin ohjata suojakuoren ohjausmoottoreilla ja sitten ohjata laskeutumissuuntaa. Painopisteen muutos saavutettiin volframipainoilla, jotka sysättiin ulos suojakuoresta ennen kaasukehään saapumista.


title: Mars Science Laboratory

text: Noin 10 kilometrin korkeudessa avautui halkaisijaltaan 15-metrinen laskuvarjo ja lämpökilpi irroitettiin noin 5 kilometrin korkeudessa. Videokamera ryhtyi kuvaamaan laskeutumista ja korkeustutka mittaamaan etäisyyttä Marsin kamarasta. Etäisyyden tietäminen oli tärkeää, jotta rajallista polttoainetta käyttävät jarruraketit osattiin käynnistää myöhemmin oikeaan aikaan.


title: Mars Science Laboratory

text: Laskuvarjo ja siinä kiinni oleva Curiosityn suojakuoren yläosa (backshell) irrotettiin noin 1,1 kilometrin korkeudessa Curiositysta ja siihen yhdistetystä laskeutumisosasta. Curiosity oli kiinni 7,6 metrin pituisilla vaijereilla MSL:n laskeutumisosaan (toimii laskeuduttaessa eräänlaisena "avaruusnosturina" (sky crane), jonka nurkissa olevat hydratsiinia käyttävät jarruraketit (8 kpl) käynnistyivät ja hidastivat entisestään laskeutumista. Curiosity siirtyi varastotilasta laskeutumistilaan.


title: Mars Science Laboratory

text: Laskeutumisosa laski Curiosityn pehmeästi, pyörät alhaalla, Marsin kamaralle 7,5 metrin korkeudessa ja jäi leijumaan paikalleen. Curiosity-kulkija tutki kahden sekunnin ajan, tunnistavatko sen pyörät olevansa tukevalla Marsin pinnalla ja laukaisi pienet räjähdyspanokset, jotka aktivoivat kaapelileikkurit, ja nämä puolestaan katkaisivat laskeutumisosaan yhdistävät kaapelit (datakaapelit ja tukikaapelit). Laskeutumisosa erkani raketteja käyttäen Curiositysta ja teki pakkolaskun turvallisen matkan päähän (vähintään 150 metriä) Curiositysta.


title: Mars Science Laboratory

text: Avaruusnostokurki-lähestymistavasta oli myös se hyöty, että mikäli Curiosity olisi käyttänyt laskeutumisessaan omaa rakettimoottoria, olisi Curiosity vaatinut korkeat tukijalustat alleen, jotta rakettimoottori olisi ollut laskeuduttaessa riittävällä korkeudella Marsin pinnasta eikä mahdollisesti mittalaitteita vahingoittuvaa pölypilveä olisi laskeuduttaessa muodostunut. Curiosity olisi tällöin vaatinut myös laskeutumisrampin.


title: Mars Science Laboratory

text: Curiosity-mönkijän kauhaan on sattunut tähän mennessä ainakin vaikeasti tulkittavia mineraaleja.


title: Pipestonen piirikunta

text: Pipestonen piirikunta sijaitsee Yhdysvaltojen Minnesotan osavaltion lounaisosassa. Vuonna 2005 siellä oli 9 421 asukasta. Piirikunnan pääkaupungin nimi on myös Pipestone. Molemmat ovat saaneet nimensä Pipestonen louhoksista, kallioista, joista intiaanit louhivat vuolukiveä rauhanpiippujensa materiaaliksi.


title: Pipestonen kansallismonumentti

text:
Pipestonen kansallismonumentti () on suojelualue Minnesotassa, Yhdysvalloissa. Se on historiallinen intiaanien piippukiven louhosalue.
Piippukivea käytetään rauhanpiippujen valmistamiseen. Louhokset olivat pyhiä siouxeihin kuuluville tetoneille. Se oli puolueeton alue, johon kaikki heimot saattoivat tulla louhimaan kiveä piippuihinsa. Siouxit valtasivat alueen itselleen 1700-luvulla, mutta Minnesotan kiveä on löytynyt hautakummuista myös varhaisemmilta ajoilta. Piippukiveä on todennäköisesti louhittu alueelta vuosisatojen ajan.


title: Pipestonen kansallismonumentti

text: Yhdysvaltain hallitus hankki maan vuonna 1893. Kongressi perusti kansallismonumentin 25. elokuuta 1937 ja palautti samalla intiaaneille louhintaoikeudet. National Park Servicen alaisena historiallisena kohteena Pipestone luetteloitiin historiallisten kohteiden kansalliseen rekisteriin.


title: Mercedes McCambridge

text: Carlotta Mercedes McCambridge (16. maaliskuuta 1916 – 2. maaliskuuta 2004), lempinimeltään Mercy, oli yhdysvaltalainen Oscar-voittaja sekä filminäyttelijä, joka esiintyi myös radiokuunnelmissa. Oscarin parhaasta naissivuosasta McCambridge sai vuoden 1949 elokuvasta "Kaikki kuninkaan miehet". Hänellä on tähti Hollywood Walk of Famella.


title: Vesinapsut

text: Vesinapsut ("Fluvicola") on tyrannien heimoon kuuluva lintusuku. Sukuun kuuluu 3 lajia.


title: Saint Croix

text: St. Croix tai Saint Croix voivat viitata ainakin seuraaviin asioihin:


title: Carverin piirikunta

text: Carverin piirikunta sijaitsee Yhdysvaltojen Minnesotan osavaltion eteläosassa. Vuonna 2005 siellä oli 85 000 asukasta. Se on saanut nimensä tutkimusmatkailija Jonathan Carverin mukaan. Piirikunnan pääkaupunki on Chaska.


title: Viuhkapyrstötyrannit

text: Viuhkapyrstötyrannit ("Alectrurus") on tyrannien heimoon kuuluva lintusuku.


title: Crow Wingin piirikunta

text:
Crow Wingin piirikunta sijaitsee Yhdysvaltojen Minnesotan osavaltion keskiosassa. Vuonna 2005 siellä oli noin 60 000 asukasta. Se on saanut nimensä korpin siiven muotoisesta saaresta, joka sijaitsee paikassa, jossa Crow Wing -joki yhtyy Mississippiin.
Piirikunnan pääkaupunki on Brainerd.


title: Saaranen

text: Saaranen on pieni maalaiskylä Iitissä, noin 7 kilometriä Kausalasta Haapakimolan suuntaan, ulottuen Elimäen rajalle asti. Iitin historia III-kirjan mukaan asukasluku on ollut parhaimmillaan 200–300 tuntumassa, nykypäivänä asukasluku on noin 50 henkilöä. Omaa koulua Saarasilla ei ole ollut vuosikymmeniin, vanha koulurakennus on Haapakimolantiellä.


title: Saaranen

text: Ikärakenne on vanhempaa ikäluokkaan painottuva, kuitenkin muutamia nuoria perheitä on ilmestynyt uusien talojen kera. Saaranen kuuluu ns. maakansaan, joten vesialueita ei löydy sieltä. Korkeuseroja löytyy, runsaasti korkeita kallioita esiintyy, muuten varsin tasaista.


title: Koukkunapsijat

text: Koukkunapsijat ("Oncostoma") on napsijoiden heimoon kuuluva lintusuku. Sukuun kuuluu 2 lajia.


title: St. Croix (Yhdysvaltain joki)

text: St. Croix on noin 164 kilometrin pituinen joki Yhdysvalloissa Minnesotan ja Wisconsinin osavaltioissa. Se muodostaa 125 kilometrin mittaisen osuuden osavaltioden rajasta. St. Croix on Minnesotan sivujoki.


title: St. Croix (Yhdysvaltain joki)

text: St. Croix saa alkunsa Wisconsinin osavaltion luoteiskulmasta Upper St. Croix Lake -järvestä Douglasin piirikunnan alueelta noin 20 kilometriä etelään Yläjärvestä. Joki levenee huomattavasti, kun Namekagonjoki liittyy siihen. Pian tämän jälkeen joki muodostaa osavaltiorajan. Joki virtaa mm. Stillwaterin kaupungin läpi ja laskee Minnesotajokeen Prescottin kaupungin kohdalla.


title: Leechjärvi

text: Leechjärvi on järvi, joka sijaitsee keskisessä Pohjois-Minnesotassa Yhdysvalloissa. Se sijaitsee Bemidjistä kaakkoon, pääasiassa Leech Laken intiaanireservaatissa ja kokonaan Chippewan kansallismetsässä. Se on vesivarasto. Järvi on Minnesotan kolmanneksi suurin järvi. Sen pinta-ala on 451 km², ja syvimmillään se on 46 metriä syvä.


title: Töyhtötypäköt

text: Töyhtötypäköt ("Lophotriccus") on napsijoiden heimoon kuuluva lintusuku. Sukuun kuuluu 4 lajia.


title: Luettelo naispääministereistä

text: Tämä on luettelo naispuolisista pääministereistä. Luettelo on kronologinen.


title: Good Night, and Good Luck.

text: Good Night, and Good Luck. on yhdysvaltalainen tositapahtumiin pohjautuva elokuva vuodelta 2005. Sen ohjasi George Clooney. Elokuva kertoo CBS:n radio- ja televisiotoimittaja Edward R. Murrow'n yhteenotosta kommunistivainoja johtaneen senaattori Joseph McCarthyn kanssa. Tapahtumat sijoittuvat vuosiin 1953–1954. Elokuva on mustavalkoinen.


title: Good Night, and Good Luck.

text: "Good Night, and Good Luck." oli kuuden Oscar-palkinnon ehdokkaana, niiden joukossa parhaan elokuvan Oscar-palkinto.


title: Mendota (Minnesota)

text:
Mendota on 197 asukkaan kaupunki Minnesotan osavaltiossa, Yhdysvalloissa. Se sijaitsee Dakotan piirikunnassa ja on pinta-alaltaan vain puoli neliökilometriä.
Mendotassa oli Minnesotan osavaltion ensimmäisiä pysyviä asutuskeskuksia. Se perustettiin samoihin aikoihin kuin Fort Snelling. Kaupungissa on Minnesotan vanhin kirkko, Henry Hastings Sibleyn ja Jean-Baptiste Faribaultin rakennukset sekä American Fur Companyyn liittyviä rakennuksia 1830-luvulta.


title: Mendota

text: Mendota voi viitata seuraaviin paikkoihin:


title: Henry Schoolcraft

text: Henry Rowe Schoolcraft (28. maaliskuuta 1793 – 10. joulukuuta 1864) oli yhdysvaltalainen maantieteilijä, geologi ja kansatieteilijä, joka tunnetaan varhaisista Pohjois-Amerikan alkuperäisasukkaita koskevista tutkimuksistaan sekä Mississippi-joen lähteen löytämisestä. Hänen vaimonsa oli puoliksi ojibway, puoliksi irlantilainen, ja pariskunnan muistiin merkitsemä perimätieto toimi pohjana Henry Wadsworth Longfellowin eeppiselle Hiawatha-runoelmalle.


title: Henry Schoolcraft

text: Schoolcraft syntyi ja kävi koulunsa lähellä Albanya New Yorkin osavaltiossa. Hän opiskeli geologiaa ja mineralogiaa, ja työskenteli sukunsa tavoin lasitehtaissa. 25-vuotiaana hän lähti länteen, tutki Missourin luonnonvaroja ja kirjoitti mahdollisuuksista perustaa alueelle lyijykaivoksia.


title: Henry Schoolcraft

text: Vuonna 1822 hän ryhtyi intiaanivirkailijaksi ja tutustui tulevaan vaimoonsa, joka oli irlantilaisen turkiskauppiaan ja ojibway-intiaanin tytär. Hän opiskeli ojibwaytten kielen ja tutustui heidän perinteisiinsä.


title: Ismail Ahmed Ismail

text: Ismail Ahmed Ismail (s. 10. syyskuuta 1984 Khartum, Sudan) on sudanilainen keskimatkojen juoksija ja 800 metrin olympiamitalisti.


title: Ismail Ahmed Ismail

text: Ismail karsiutui 1 500 metrin alkuerissä Lissabonin sisäratojen MM-kilpailuissa 2001. Hän sijoittui kuudenneksi junioreiden Afrikan mestaruuskilpailujen 800 metrillä Réduit’ssa 2001. Alle 20-vuotiaiden MM-kilpailuissa Kingstonissa 2002 hän oli samalla matkalla viides ajalla 1.47,20. Pariisin MM-kilpailuissa 2003 hän karsiutui 800 metrin alkuerissä. Abujan Afrikan kisoissa 2003 hän sijoittui 800 metrillä viidenneksi. Ensimmäisen arvokisamitalinsa hän sai oltuaan kolmas Afrikan-mestaruuskilpailujen 800 metrillä Brazzavillessä 2004 ajalla 1.45,87. Ateenan olympialaisissa hän sijoittui samalla matkalla kahdeksanneksi.


title: Ismail Ahmed Ismail

text: Ismail saavutti hopeaa vuonna 2006 Bambousin Afrikan-mestaruuskilpailujen 800 metrillä 2006 ajalla 1.46,65 – ero kilpailun voittaneeseen Alex Kipchirchiriin oli kolme sadasosasekuntia. Hän sai David Rudishan jälkeen hopeaa myös vuoden 2008 Afrikan-mestaruuskilpailujen 800 metrillä Addis Abebassa ajalla 1.45,41. Lisäksi hän kuului Sudanin hopeajoukkueeseen 4 × 400 metrin viestissä. Pekingin olympialaisissa 2008 hän sai hopeaa ajalla 1.44,70. Hän nousi juoksussa toiseksi 200 metriä ennen maalia ja lähestyi loppusuoralla kilpailun voittanutta Wilfred Bungeita, joka sai ajan 1.44,65. Kyseessä oli Sudanin kaikkien aikojen ensimmäinen olympiamitali. Berliinin MM-kilpailuissa 2009 hän keskeytti 800 metrin välierässä. Dohan sisäratojen MM-kilpailuissa 2010 hän oli neljäs. Hän karsiutui 800 metrin alkuerissä Daegun MM-kilpailuissa 2011, Istanbulin MM-hallikilpailuissa 2012 ja Lontoon olympialaisissa 2012.


title: Ismail Ahmed Ismail

text: Ismail on pituudeltaan 191 cm ja hän painaa 71 kg.


title: Rupertinmaa

text: Rupertinmaa () oli Hudson’s Bay Company -yhtiön omistama alue lähinnä nykyisen Kanadan alueella. Siihen kuului koko Hudsoninlahden valuma-alue.


title: Rupertinmaa

text: Englannin kuningas Kaarle II myönsi vuonna 1670 Hudson’s Bay Companylle suuren osan Pohjois-Amerikasta. Yhtiö nimesi alueensa ensimmäisen johtajansa Kaarlen veljenpojan Rupertin mukaan. Hudson’s Bay Companylla oli monopoli alueensa kauppaan, ja se perustikin sinne turkiskaupan keskuksia. Yhtiön turkiskauppiaat olivat usein ensimmäisiä, jotka kartoittivat aluetta.


title: Rupertinmaa

text: Rupertinmaa oli Hudson’s Bay Companyn hallussa vuoteen 1870. Luovutuksesta päätettiin Rupertinmaan sopimuksella jo vuotta aiemmin, mutta Red Riverin kapina viivästytti sopimuksen täytäntöönpanoa. Hudson’s Bay Company sai omistuksistaan 300 000 puntaa ja maa-alueita asemapaikkojensa ympäriltä.


title: Rupertinmaa

text: Rupertinmaa käsitti nykyisestä Kanadasta Québecin ja Ontarion pohjoisosan, koko Manitoban, suuren osan Saskatchewanista, Albertan eteläosan ja osia Luoteisterritorioista sekä Nunavutista. Yhdysvaltojen puolelta alue käsitti pienen osan Minnesotaa ja Pohjois-Dakotaa.


title: Northwest Angle

text: Northwest Angle ("Luoteiskulma") on alue Minnesotan osavaltiossa, Yhdysvalloissa. Sen erottaa Yhdysvaltain muista alueista Lake of the Woods -järvi, ja se on Alaskaa (ja eräitä 1800-luvulla rajanmäärityksessä tehtyjä virheitä) lukuun ottamatta Yhdysvaltain ainoa osa, joka ulottuu 49. leveyspiirin pohjoispuolelle. Northwest Angleen voi päästä maitse vain Kanadan kautta.


title: Northwest Angle

text: Alue päätyi Yhdysvaltojen omistukseen aikoinaan pitkälti sen takia, etteivät Pariisin rauhanneuvottelijat vuonna 1783 tienneet kovin tarkasti, minkä muotoinen Lake of the Woods -järvi on ja missä suunnassa järvi sijaitsee suhteessa Mississippiin. Northwest Angle on Pariisin rauhansopimuksen mukaisen Yhdysvaltain kartan läntisin kohta. Kaikki sitä lännempänä sijaitsevat alueet on liitetty Yhdysvaltoihin myöhemmin.


title: Vastuun talo

text: Vuonna 2000 tapahtui historiallinen vallanvaihto, kun Itävallan vapauspuolue (FPÖ) nousi hallitukseen. Reaktiona tähän, poliitinen tutkija Andreas Maislinger ehdotti "Vastuun talon" (englanniksi: "House of Responsibility" HRB) perustamista Adolf Hitlerin synnyinkotiin Braunauniin.


title: Vastuun talo

text:
Kaupungin sanomalehti "Braunauer Rundschau" kirjoitti Maislingerin ideasta 4. toukokuuta vuonna 2000:
"Vapaaehtoiset eri EU-maista sekä Itävallan siviilipalvelusta suorittavat voisivat yhdessä työskennellä ja asua talossa. Siitä voisi tulla jotakin täysin uutta. Se jaetaan kolmeen kerrokseen: ensimmäisessä kerroksessa "kiusallinen menneisyys". Toinen kerros omistettaisiin nykyisyydelle. Konkreettista apua ihmisille tarjoavat esimerkiksi Itävaltalainen ulkomaillapalvelus ja ihmisoikeusjärjestöt. Kolmannessa kerroksessa työstettäisiin ideoita rauhallisemman tulevaisuuden turvaamiseksi."


title: Vastuun talo

text: Projekti valmistui vasta vuonna 2005, kun "Vastuun talo" perustettiin Braunauniin. Se ei ole kuitenkaan sijoitettu Hitlerin synnyinkotiin vaan lähelle sitä.


title: Vastuun talo

text: "Vastuun talon" ajatus perustuu Hans Jonaksen kirjaan "Das Prinzip der Verantwortung" (1979)


title: ICE S

text: ICE S on Deutsche Bahnin ICE 2 -junasta muokattu testijuna. Se on seuraaja InterCityExperimentalille. Junaa on valmistettu yksi kappale, ja siinä on kaksi moottorivaunua sekä välivaunu.


title: ICE S

text: Junaa käytettiin alun perin uusien osien testaamiseen ICE 3:n kehittämisen aikana 1990-luvulla.


title: ICE S

text: Kahdessa kolmesta junan alkuperäisestä vaunusta oli 500 kW ajomoottori kussakin akselissa (yhteensä 13 600 kW). Testien loppuessa molemmat moottoroidut vaunut otettiin pois käytöstä.


title: ICE S

text: ICE S:stä tuli InterCityExperimentalin poistuessa käytöstä Saksan suurnopeusratojen testijuna. Se ajaa jokaisen suurnopeusradan läpi kolme kertaa vuodessa junan laitteiston mittaessa radan kuntoa. ICE S on usein myös ensimmäinen juna, joka ajaa uudet suurnopeusradat läpi niille suunniteltua nopeutta testiajoissa.


title: ICE S

text: Juna saavutti 13. heinäkuuta 2001 nopeuden 393 km/h testattaessa telejä DB:lle ja Japan Railwaysille, mikä on suurin Saksan rautateillä ajettu nopeus sitten InterCityExperimentalin maailmanennätyksen 1. toukokuuta 1988.


title: Emmanuel McDonald Bailey

text: Emmanuel McDonald Bailey (8. joulukuuta 1920 Williamsville, Trinidad ja Tobagon kruununsiirtomaa, Brittiläinen imperiumi – 4. joulukuuta 2013) oli Britanniaa edustanut trinidadilainen pikajuoksija ja olympiamitalisti.


title: Emmanuel McDonald Bailey

text: Bailey sijoittui Lontoon kesäolympialaisissa 1948 100 metrin juoksussa kuudenneksi ajalla 10,6 s. Helsingissä 1952 hän saavutti pronssia 100 metrin juoksussa ajalla 10,4 s ja sijoittui neljänneksi 200 metrin juoksussa ajalla 21,0 s. Lisäksi hän juoksi ensimmäisen osuuden 4 × 100 metrin viestissä, jossa Britannian joukkue sijoittui neljänneksi ajalla 40,6 s.


title: Emmanuel McDonald Bailey

text: Bailey juoksi 100 metrillä uuden Euroopan ennätyksen ja sivusi maailmanennätystä 10,2 s Belgradissa 25. elokuuta 1951 Jugoslavian ja Britannian välisessä maaottelussa.


title: Emmanuel McDonald Bailey

text: Bailey kuoli 4. joulukuuta 2013, neljä päivää ennen 93-vuotissyntymäpäiväänsä, perheensä ympäröimänä.


title: Louis Hennepin

text: Louis Hennepin (1626 – 1705) oli katolinen pappi, lähetyssaarnaaja ja tutkimusmatkailija, joka tutki manneralueita Pohjois-Amerikassa.


title: Louis Hennepin

text:
Hennepin syntyi Belgiassa, mutta hänestä tuli Ranskan kansalainen vuonna 1659.
Hän liittyi Ranskan fransiskaaneihin. Vuonna 1675 Ranskan kuningas Ludvig XIV pyysi fransiskaaneja lähettämään viisi lähetyssaarnaajaa Uuteen Ranskaan, Pohjois-Amerikkaan, ja Hennepin oli yksi valituista. Hennepin toimi kolme vuotta nykyisen Kanadan alueella siirtolaisten pappina ja käännyttäen irokeeseja. Vuosina 1678–1680 hän teki matkoja sieltä etelään Niagaran putouksille ja Mississippiä etelään, mahdollisesti Louisianaan asti. Vuonna 1681 hän palasi Ranskaan, ja 1683 hän julkaisi matkakertomuksensa, josta tuli suuri menestys. Se käännettiin useille kielille, ja näin Euroopassa saatiin tietää Niagaran putouksista ja muista Pohjois-Amerikan luonnon ihmeellisyyksistä.


title: Louis Hennepin

text: Jostakin syystä Hennepin joutui hankauksiin viranomaisten kanssa. Hänet siirrettiin ensin pikkupaikkakunnalle nunnaluostarin papiksi ja lopulta hän haki turvaa Hollanin puolelta. Siellä hän julkaisi kaksi matkakirjaa ja yhden poleemisen teoksen "Morale pratique du jansénisme", jonka synnyttämän kohun johdosta Utrechtin kaupunki karkotti hänet. Hennepin muutti Roomaan ja sieltä Belgiaan.


title: Heinz Ulzheimer

text: Heinz Ulzheimer (27. joulukuuta 1925 – 18. joulukuuta 2016 Bad Sooden-Allendorf) oli saksalainen juoksija ja olympiamitalisti, jonka päämatka oli 800 metriä.


title: Heinz Ulzheimer

text: Ulzheimer saavutti Helsingin 1952 olympialaisissa pronssia 800 metrin juoksussa ajalla 1.49,7 ja 4 × 400 metrin viestijuoksussa ajalla 3.06,6. Bernin EM-kilpailuissa 1954 hän sai viestijuoksussa hopeaa Saksan joukkueen tullessa maaliin ajalla 3.08,8.


title: Beast over Hammersmith

text: Beast over Hammersmith on brittiläisen heavy metal -yhtye Iron Maidenin tuplalivealbumi, joka julkaistiin 4. marraskuuta 2002. Se on nauhoitettu yhtyeen "The Beast On The Road" -kiertueella Hammersmith Odeonilla. "Beast over Hammersmith" julkaistiin vasta 20 vuotta nauhoituksen jälkeen, osana Eddie’s Archive -boksia.


title: Beast over Hammersmith

text: Albumi on viimeinen Iron Maiden -äänite, jolla soitti rumpali Clive Burr. Vaikka albumi sisältää kappaleita albumilta "The Number of the Beast", se on nauhoitettu ennen kyseisen albumin julkaisua.


title: Beast over Hammersmith

text: Lyhennetty video samasta konsertista on julkaistu "The Early Days" -DVD:llä.


title: Beast over Hammersmith

text: Kaikki kappaleet on säveltänyt ja sanoittanut Steve Harris, ellei toisin mainita.


title: Werner Lueg

text: Werner Lueg (16. syyskuuta 1931 Brackwede – 13. heinäkuuta 2014) oli saksalainen keskimatkojen juoksija ja olympiamitalisti.


title: Werner Lueg

text: Lueg sivusi 1 500 metrin juoksun maailmanennätystä 3.43,0 Berliinissä 29. kesäkuuta 1952 ja saavutti Helsingin kesäolympialaisissa 1952 samalla matkalla pronssia ajalla 3.45,4. Bernin EM-kilpailuissa 1954 hän sijoittui viidenneksi ajalla 3.46,4.


title: Gustaf Jansson (juoksija)

text: Gustaf Nils Jansson (5. tammikuuta 1922 Brattfors, Ruotsi – 11. huhtikuuta 2012 Karlstad, Ruotsi) oli ruotsalainen kestävyysjuoksija ja olympiamitalisti.


title: Gustaf Jansson (juoksija)

text: Jansson saavutti Helsingin kesäolympialaisissa 1952 pronssia maratonilla ajalla 2.26.07,0. Hän oli puolimatkassa kärjessä Emil Zátopekin kanssa, mutta putosi tämän vauhdista ja joutui loppumatkalla päästämään vielä Reinaldo Gornon ohitseen.